PERTAMA KALI JUMPA ANAK SHUIB, TALITA - WAN SHARMILA SUDAH 'JATUH SAYANG'

"Ini merupakan kali pertama saya berjumpa dengan Talita. Alhamdulillah, semua dipermudahkan dan akhirnya saya dipertemukan juga dengannya. Dia seorang anak yang baik, pandai menghormati orang dan pandai buat orang gelak dengan aksi bersahajanya.

"Sama seperti yang saya kongsikan di Instagram, Alhamdulillah Talita sudi berkawan dengan saya dan kami serasi bersama. Seronok rasanya dapat meluangkan masa bersama," kata pelakon Wan Sharmila, 40, atau mesra disapa Lala, yang teruja dapat meluangkan masa bersama anak perempuan pelawak Shuib Sepahtu dan Allahyarhamah Siti Sarah Raissuddin iaitu Dzahira Talita Zahra.

Wan Sharmila atau nama sebenarnya Wan Sharmila Wan Mohamed turut memuji keperibadian Talita, 9, sebagai seorang yang sopan santun dan menghormati orang yang lebih berusia.

Menerusi perkongsian video di akaun Instagram arwah Siti Sarah pada Rabu lalu, Talita dilihat bertemu dengan Wan Sharmila di sebuah pusat membeli belah. Rata-rata netizen mengakui turut berasa sebak menonton pertemuan Talita dengan pelakon drama 7 Hari Mencintaiku itu.

Klik untuk gambar besar

Terdahulu, nama Lala menjadi tular di media sosial apabila didakwa sebagai 'wanita misteri' yang memeluk anak perempuan Shuib. Warga maya memetik nama pelakon wanita itu berdasarkan bentuk tubuh dan penampilannya.

Lala bagaimanapun memilih untuk tidak mengulas lanjut kerana enggan disalah erti oleh mana-mana pihak. Dia bagaimana pun menafikan dia adalah individu di dalam video berkenaan.

"Kalau boleh, saya tak nak ulas lebih lanjut mengenai perjumpaan itu. Bimbang nanti orang boleh salah faham pula. Apa-apa pun, doakan yang baik-baik untuk saya dan juga Talita sekeluarga," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DANGDUT TERAKHIR SHEEDA, 'ANGKAT TANGAN' SEBELUM BERHIJAB

"Jika dulu saya memulakan dengan lagu 'Angkat Kaki, sekarang biarlah saya menutupnya dengan lagu 'Angkat Tangan' yang memberi maksud selepas ini saya mahu berundur daripada irama dangdut ini.

"Jadi lagu ini saya jadikan sebagai hadiah ikhlas saya buat peminat saya selama ini menyokong kerjaya seni menerusi lagu-lagu dangdut.

"Selepas ini kalau saya masih menyanyi lagi, kemungkinan besar saya akan lebih cenderung kepada lagu-lagu nasyid dan berunsurkan ketuhanan," kata penyanyi dangdut, Sheeda yang menganggap lagu tersebut sebagai penutup untuk irama dangdut yang diperjuangkan selama ini.

Klik untuk gambar besar

Lagu 'Angkat Tangan' ini dimuatkan dalam album terbaru Sheeda yang kini dalam proses terakhir pembikinan dan bakal menemui peminat dalam masa yang terdekat ini.

"Sebelum saya berhijab sepenuhnya, saya mahu menyelesaikan terlebih dahulu pembikinan album ini dan memasarkannya sebaik mungkin sebelum beralih kepada perancangan seterusnya selepas tampil dengan imej baru kelak," ujarnya.

Ditanya apakah yang membuatkan dia mengambil keputusan untuk meninggalkan dunia dangdut, kata Sheeda, sudah tiba masanya untuk membuka lembaran baru dalam hidupnya.

"Takkan selamanya saya mahu berdangdut dan tergedik di pentas macam dulu-dulu sedangkan saya pun bukannya muda lagi. Memang sudah lama saya fikirkan tentang ini, cuma baru sekarang keputusan itu dipermudahkan," tuturnya ketika ditemui media pada Majlis Pelancaran KL Karnival.

Sumber: Media Hiburan

Foto: Sheeda IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MOHON MAAF - IBU AIMAN TINO BERHARAP TIADA DAKWA MENDAKWA DI AKHIRAT

"Assalamualaikum, saya Riena, di sini saya ingin memohon maaf kepada netizen, yang mengecam saya dan anak saya, saya juga maafkan kamu semua, semoga tiada dakwa mendakwa di akhikat kelak. Alhamdulillah terima kasih kepada yang memberi nasihat, pendapat dan semangat.

"Terima kasih syukur dapat kenal anda semua," demikianlah tulis ibu kepada penyanyi Aiman Tino iaitu Hazelina Mat Jalil menerusi satu status yang dikongsi melalui Insta Story dimana dia tampil memohon maaf kepada netizen atas hal yang berlaku sebelum ini berhubung anaknya itu.

Hazelina atau lebih mesra disapa Riena dalam masa sama turut memaafkan semua pihak yang mengecam dan mengharapkan agar perkara yang berlaku sebelum ini tidak mempunyai sebarang 'dakwa mendakwa' di akhirat kelak. Riena juga berterima kasih kepada mereka yang menitipkan nasihat sepanjang kemelut yang berlaku.

Sementara itu, menerusi platfrom sama, Riena ada memuat naik beberapa foto bersama anak-anak serta suaminya dengan mengucapkan kata sayang. Malah menerusi salah satu fotonya bersama Aiman, penyanyi tersebut dilihat turut memberikan respon sama.

Klik untuk gambar besar

"Sayang Dunia Akhirat." - "PERMATA CINTA KU," tulisnya pada entri kedu-dua foto yang dimuat naik olehnya di Instagram yang menggunakan nama @yusririena, baru-baru ini.

Terdahulu, Riena menerusi Instagram meluahkan perasaan terkilan dengan Aiman yang didakwa berubah sehingga mengabaikan kerjaya seni selain memberi bayangan hidup anaknya itu dikongkong seorang wanita. Namun, Aiman kemudiannya tampil memohon maaf dan mengakui kesilapannya yang mendakwa ia hanya salah faham dan berpunca daripada khilafnya sendiri.

Meninjau ruangan komen, rata-rata pengikut media sosial ibu kepada penyanyi itu tampil mendoakan agar keluarga besar ini sentiasa bahagia dan dilindungi Allah S.W.T daripada segala keburukan.

www.myartis.com / Sumber & foto: Media Hiburan, Beautifulnara, Instagram @yusririena & Aiman Tino

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU NABIL - JAMAL ABDILLAH NAFI 'POYO', CUMA BERGURAU

"Dia hanya bergurau dan saya juga balas dengan gurauan. Bagaimanapun, disebabkan saya bergurau dengan wajah yang serius, orang anggap saya marahkan Nabil.

"Sebenarnya, saya langsung tak marah, malah membalas kata-kata Nabil dengan niat untuk bergurau semata-mata," ujar Jamal Abdillah berbuka mulut setelah beberapa hari mendiamkan diri.

Bagaimanapun, disebabkan tidak mahu orang salah tafsir terhadap dirinya, Jamal akhirnya tampil membetulkan kekeliruan itu. Dakwanya, dia bukan marah pada Nabil Ahmad selaku pengacara Gegar Vaganza 2... tetapi membalas dengan gurauan.

"Nampaknya, orang kurang faham dengan apa yang saya guraukan itu dan membuat tanggapan bahawa saya marahkan Nabil. Saya berharap dengan penjelasan ini, orang tidak salah faham lagi.

"Jangan terus hentam, Nabil hanya membuat kerja dia iaitu menghiburkan orang. Kita kena faham tugas dia bukan sesuatu yang mudah untuk buat orang ketawa dan terhibur," tambah Jamal dipetik sebagai berkata

Untuk info, kontroversi tercetus gara-gara wajah Jamal yang agak serius ketika diusik oleh Nabil hingga membuat peminat mereka berdua saling berbalah. Malah kata-kata Jamal iaitu: "Saya dibayar Astro mahal-mahal bukan untuk menjadi bahan lawak awak" membuat peminat Nabil jadi tersinggung.

Sehubungan itu, ada yang menyokong Nabil dan ada juga yang menyokong Jamal mendakwa pelawak itu 'menjatuhkan maruah orang' hingga membuat laman sosial menjadi hangat.

Moga dengan penjelasan tersebut, kita semua dapat memahami hakikat sebenar tentang apa yang berlaku. Bak kata pepatah, buang yang keruh... ambil yang jernih. Tak gitu?

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HAMPIR 300 BERATUR 3 KM NAK KERJA 'BUMBLEE BEE' - SHUIB TAK SANGKA, TERSENTUH

Dek kerana pandemik COVID-19, ramai yang terkesan dengannya sehingga ada diantara mereka dibuang kerja. Kerana kesan tersebut, ramai yang datang ke sesi temuduga terbuka bagi mencari kakitangan perusahaan produk minuman yang diasaskan oleh Shuib Sepahtu. Ketika temuduga, suami kepada penyanyi Siti Sarah itu tersentuh apabila dihadiri individu dibuang kerja impak daripada COVID-19.

Dihadiri hampir 300 pencari kerja sedangkan syarikat hanya mahu mengupah kira-kira 100 orang, calon terpaksa beratur panjang sehingga tiga kilometer bagi menjaga penjarakan pada sesi temuduga yang berlangsung dua hari, mulai Rabu lalu.

Shuib mengaku perasaannya bercampur baur apabila melihat terlalu ramai calon datang mencuba nasib: "Saya tidak sangka sama sekali sesi temuduga itu mendapat sambutan luar biasa. Kami hanya menghebahkannya di laman sosial.

"Ibu pejabat di Puchong sesak dengan kehadiran orang ramai yang ingin mencuba nasib. Seperkara lagi, apa yang membuatkan saya sedih apabila menyedari mereka bukan saja datang dari Kuala Lumpur, malah negeri lain," ujarnya.

Klik untuk gambar besar

Shuib sayu sebaik mendapat tahu kebanyakan daripada mereka yang datang kehilangan pekerjaan akibat pandemik COVID-19: "Mereka mencari kerja demi meneruskan kelangsungan hidup selepas banyak syarikat ditutup," tutur Shuib yang mengusahakan syarikat minuman, Bubble Bee.

Tambah Shuib, dia pernah melalui perkara sama apabila diberhentikan kerja dahulu: "Saya pernah melaluinya... Datang temuduga jauh-jauh tapi tidak dapat. Apabila melihatkan kesungguhan mereka, hati jadi sayu. Kalau boleh, saya mahu mereka semua diberi kerja tetapi apakan daya, peluang terhad. Saya doakan urusan mereka dipermudahkan dan diperluaskan rezeki," jelasnya.

Shuib bersyukur dapat memberi peluang pekerjaan kepada kumpulan penganggur ketika syarikat dalam proses membuka enam cawangan baharu. Sementara itu, suami penyanyi Siti Sarah Raisuddin ini sedia membantu rakan artis atau individu yang memiliki modal tetapi tidak tahu hendak memulakan perniagaan: "Selain menjana pendapatan tambahan, kita dapat mewujudkan peluang pekerjaan untuk mereka yang memerlukan," katanya.

www.myartis.com / Sumber & foto: Berita Harian & Instagram Shuib Sepahtu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUAR NEGARA - JANET JACKSON & SUAMI BERPISAH SELEPAS 5 TAHUN KAHWIN

Bintang Pop terkenal Janet Jackson, 50, dilaporkan sudah berpisah dengan suaminya yang juga seorang jutawan Qatar, Wissam Al Mana, 41, selepas lima tahun mendirikan rumah tangga.

Memetik laporan The Mail, pemenang Grammy itu merancang untuk terus tinggal di London bersama anaknya lelakinya, Eissa yang kini berusia tiga bulan.

Bagaimanapun, sumber terdekat pasangan itu mendedahkan mereka masih berhubung rapat kerana anak.

Klik untuk gambar besar

"Kedua-dua mereka sibuk tetapi mereka berazam untuk menjadi ibu bapa yang baik, walaupun sudah berpisah. Keputusan Eissa tinggal dengan ibunya adalah keputusan yang terbaik," kata sumber.

Punca perpisahan mereka didakwa ekoran sikap acuh tak acuh Wissam terhadap ibu Janet, Trent Lamar Jackson.

Janet sebelum ini jarang muncul di media antarabangsa selepas mengumumkan kehamilannya sekali gus menangguhkan siri konsert jelajah Unbreakable.

Janet berkahwin dengan Wissam pada tahun 2012 dalam sebuah majlis tertutup di satu lokasi yang dirahsia.

Ketika itu timbul juga spekulasi, jutawan Qatar itu membelanjakan kira-kira RM3,000,000,000 (nilai ketika tahun 2012) untuk majlis tersebut.

Pasangan ini menimang cahaya mata sulung, Eissa Al Manayang dilahirkan 3 Januari lalu.

Wissam merupakan suami ketiga Janet. Sebelum ini penyanyi yang popular dengan lagu 'When I Think of You' itu pernah berkahwin dengan penyanyi James DeBarge pada tahun 1984. Selepas perceraian kali pertama, dia kemudian berkahwin dengan penari, Rene Elizondo (1991-2000).

Terdahulu, Janet didakwa memeluk Islam selepas gambar yang menunjukkan penampilannya menutup kepalanya tersebar di internet sekitar beberapa bulan lalu.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"TAK BOLEH ROTAN ATAU JERIT... APATAH LAGI SUDAH BESAR" - AZHAR SULAIMAN AKUI BUKAN MUDAH TEGUR ANAK, HANYA MAMPU DOA

"Saya macam Kaza dan Normah Damanhuri... kami adalah ibu bapa, anak-anak kita bukan kecil lagi. Macam anak mereka pun dah besar juga. Sebagai ibu dan bapa, sudah tentu kita beri teguran. Tetapi apa sahaja yang kita tegur itu, bukan mudah... kita mengharapkan anak-anak akan fikir lebih jauh mengenai impak terhadap keseluruhan bukan hanya pada diri mereka tapi keluarga dan ibu bapa.

"Sebagai bapa, saya ambil tanggungjawab untuk menegur apa yang tidak boleh dilakukan. Tapi kalau dia masih lakukan, saya hanya berdoa semoga dia akan cepat berubah. Kita tak boleh merotan atau menjerit kepada anak-anak sekarang... apatah lagi mereka sudah besar.

"Jadi kita doakan yang terbaik untuk anak-anak," tutur pelakon Azhar Sulaiman berhubung salah seorang anak kembarnya iaitu Kasih Iris Leona yang sering dikecam netizen dek kerana kelakuan dan penampilannya yang dikatakan terlalu seksi.

Sebelum ini, video Leona bersama rakannya sedang menari dengan memakai gaun ketat dan terdedah pada bahagian dada mengundang kecaman netizen. Rata-rata netizen menegur gadis itu supaya mengingati agama dan tidak tampil dengan pakaian yang terlalu seksi.

Klik untuk gambar besar

Sudah menjalankan tanggungjawab sebagai bapa dengan menegur kesilapan, Azhar yang ditemui ketika majlis tayangan dan pelancaran filem terbaharu berjudul 'Rompak' baru-baru ini, berkata dia hanya mampu berdoa agar anak perempuannya itu berubah menjadi lebih baik.

Ujar pelakon berusia 50 tahun ini, anak-anak yang sudah meningkat dewasa tidak sesuai lagi untuk dirotan dan perlu ditegur secara berhemah.

Berkongsi mengenai perkembangan tiga orang anaknya, Azhar memberitahu mereka tidak akan mengikut jejak langkahnya dalam bidang seni. Menurut Azhar, anak-anaknya mempunyai pilihan kerjaya sendiri dan kejayaan mereka juga atas usaha keras isterinya iaitu Chempaka Emalin Pahamin.

"Saya tak rasa anak-anak akan ikut jejak langkah saya masuk industri... Leona bakal menjadi seorang peguam, apa yang dia lakukan sekarang kerana ikut trend semasa orang main TikTok.

"Leona pun akan sambung belajar dalam bidang perundangan. Kembar dia pun dah mula bekerja. Kakaknya pula dah habis belajar dan mahu jadi ahli politik. Tiada anak-anak yang akan ikut jejak langkah saya. Bagi saya, isteri antara punca utama kejayaan anak-anak kerana ini hasil usaha kerasnya," jelasnya.

Untuk makluman, Azhar dan Chempaka Emalin Pahamin mempunyai anak kembar lelaki dan perempuan iaitu Kasih Iris Leona dan Andika Rees Pahamin serta anak sulungnya, Kasih Leia Ixora.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALHAMDULILLAH - ERNIE ZAKRI AKHIRNYA BERTUDUNG KEKAL

"Sebagai manusia biasa sudah pasti sentiasa inginkan yang terbaik dalam hidup. Jadi, penghijrahan ini adalah pilihan saya. Sebenarnya, niat untuk bertudung sudah lama. Malah sebelum pergi umrah lagi.

"Tapi, mungkin disebabkan komitmen kerja perkara ini tertangguh. Apabila dapat duduk di rumah sepanjang PKP ini, saya mulai muhasabah diri dan berasakan ini waktu sesuai untuk berhijrah.

"Alhamdulillah, doakan yang terbaik pada saya dan paling penting kekal istiqomah. Saya berkongsi perkara ini supaya ia dapat memberi inspirasi dan aura positif pada orang lain juga,” kongsi penyanyi Ernie Zakri, yang telah mengenakan tudung secara kekal.

Ernie berkata demikian berikutan gambar bertudung yang dikongsikannya melalui Instagram miliknya baru-baru ini.

Klik untuk gambar besar

"Kalau masih ada penampilan saya yang tidak bertudung disiarkan, itu sudah lama dirakamkan. Harap ia tidak menjadi isu.

"Malah, dalam video muzik Gundah yang bakal dilancarkan pada Jumaat ini pun, penampilan saya masih belum bertudung.

"Jadi, saya berharap peminat faham," ujarnya dipetik sebagai berkata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK SHAHROL MAKIN AKTIF SELEPAS BEDAH - RANCANG SUNAT DALAM MASA TERDEKAT

Anak kepada pelawak Shahrol Shiro iaitu Ismail Rifqi yang berusia 10 bulan kini beransur pulih dan semakin aktif, selepas enam hari selamat menjalani pembedahan akibat masalah buah pinggang kronik di pusat perubatan di Subang Jaya, pada 1 September lalu.

Isterinya, Nor Farhanah Shamimi atau Anna berkata, bayinya itu sudah bergerak aktif seperti biasa dan luka jahitan sudah pun kering. Dalam pada itu, Nor Farhanah berkata, dia mengelak membawa anaknya keluar ke tempat berisiko dan terdedah daripada jangkitan kuman. Kata Nor Farhanah dia bimbang jika berlaku komplikasi sekiranya tidak diawasi dengan baik.

"Alhamdulillah Ismail semakin aktif. Sebab dia baby, luka dia cepat baik... bahagian operate dah kering cepat. Saya ingatkan dia akan rasa tak selesa tapi tidak, nampaknya dia dan boleh meniarap dan merangkak seperti biasa. Masalah buah pinggang tu kemungkinan boleh jadi kembali tapi tak tahu jangka masa tu macam mana.

"Kita hanya perlu jaga dengan lebih rapi daripada segi makan dan aktiviti. Saya risaukan dia punya pemakanan sebab dia cuma ada satu buah pinggang, tak boleh makan terlalu banyak garam. Sekarang saya juga tak akan bawa dia ke tempat yang ramai orang dan berisiko boleh dapat jangkitan kuman," jelasnya.

Klik untuk gambar besar

Selain pemakanan, Nor Farhanah juga berkata, dia perlu menitikberatkan soal kebersihan dan merancang untuk mengkhatankan bayi itu dalam masa terdekat.

"Kebersihan dia kena jaga... setiap enam jam tukar lampin dan mandikan. Kalau dah baik, saya akan terus sunatkan dia. Tengok dulu dalam masa sebulan dua ini," ujarnya.

Untuk makluman, Shahrol dan Nor Farhanah berkahwin pada 8 Mac 2016. Selain Ismail, pasangan ini dikurniakan anak sulung bernama Iskandar Rizqi berusia empat tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ISTERI DAKWA CURANG - FIZUL NAWI SERABUT, PERJELAS SEKADAR KAWAN

"Hubungan yang terjalin antara saya dan wanita tersebut sekadar kenalan biasa, tidak lebih daripada itu seperti yang didakwa. Mungkin dia cuba nak naikkan nama, tetapi sekarang ini saya yang malu dibuatnya!" tegas suami kepada pelakon Nadya Syahera, Fizul Nawi yang akhirnya buka mulut terhadap dakwaan berlaku curang bersama seorang gadis Kelantan sebagaimana yang diperkatakan sebelum ini.

Bekas pelakon dan usahawan itu menafikan tuduhan tersebut. Sebaliknya lelaki berusia 27 tahun menjelaskan, hubungan yang terjalin tak lebih dari sekadar kenalan biasa. Terdahulu, menerusi video yang dikongsikan portal hiburan sama antara lain, Fizul atau nama sebenarnya Mohamad Hafizul Md. Nawi itu memberitahu hal tersebut sudah sampai ke pengetahuan keluarga.

"Famili pun tanya apa cerita, mereka ada tanya Kak Bed (isteri) dan dia mahu perempuan tu minta maaf. Perempuan tu bukan sering jumpa saya. Sekali saja lepak ramai-ramai. Cuma dia duduk sebelah saya saja yang jadi kecoh. Sekarang ni mahu mereka selesaikan.

Klik untuk gambar besar

"Bukannya girlfriend, kawan saja. Benda ni jadi kecoh, bimbang nanti famili perempuan tu 'serang' saya dan isteri," katanya yang dikurniakan sepasang cahaya mata hasil perkahwinan dengan Nadya selama empat tahun itu lagi, dia mengenali gadis berkenaan di Kelantan.

Manakala menerusi satu entri yang dimuatnaik laman Instagram miliknya, Fizul menjelaskan sebab dia tak balik sebulan: "Okay isu sebulan aku  tak balik rumah memang betul tapi korang kena tahu yang masa bulan puasa aku berniaga di 3 negeri Selangor, Kelantan dan Terengganu. Memang  tak sempat nak balik sebab terlalu busy. Siang berniaga di bazar ramadan malam berniaga pulak di starvilion gong badak memang tak sempat nak balik. Siap2 kemas pun jam 4 pagi malam raya.

"Yang tak tahu cerita lebih baik diam. Itu sahaja dan kami tak gaduh pun. Tapi bila dah viral jujur aku jadi serabut. Ni angkara mulut isteri aku dan wartawan. Hingga melibatkan family memang aku jadi tak tentu arah. Memang serabut. Doa baik-baik, saya sayang keluarga terutamanya anak-anak @aleenarose_ dan @dayyanfn," tulis Fizul di laman Instagram.

www.myartis.com / Sumber & foto: Media Hiburan, MHE Online & Instagram Fizul Nawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKUTUK 'MATA DUITAN' KAHWINI LELAKI GEMUK - IKA GEMBIRA SUAMI KINI KURUS

Menerusi satu entri di laman Instagram, pelakon Ika Nabella memberitahu yang dia tidak pernah menganggap isu berat badan suaminya, Muhammad Zaid yang pernah mencecah 100 kilogram sebagai satu isu dalam hubungan rumah tangga mereka.

Biarpun sering dituduh 'mata duitan' kerana memilih lelaki gemuk sebagai suami, Ika atau nama sebenarnya Ika Nabila Abdul Rahim, 31, berkata, perkara itu tidak mengurangkan rasa cinta mereka. Ika bagaimanapun berkata dia tidak berkecil hati dengan cemuhan yang dilemparkan netizen terhadap berat badan suaminya.

Kini Ika meluahkan rasa gembira dan bangga apabila suaminya kini sudah berjaya menurunkan berat badannya sebanyak 30 kilogram (kg). Bahkan, menurut Ika, dia mengakui tidak menyangka bahawa suaminya itu boleh kurus.

Klik untuk gambar besar

"Oh ya! Bercakap pasal 100KG. Suami saya dah 70kg! Jadi, saya dah tak bersuamikan peti ais macam yang korang kutuk-kutuk dulu. Saya tak marah. Saya geli hati tetapi memang tak sangka dia boleh kurus! Dulu selalu saya cakap kepada dia 'macam mana eh rupa awak kalau kurus kan sayang? Mesti lagi hot'," katanya.

Bercakap mengenai berat badan suaminya, kata Ika dia mengakui tidak pernah tahu mengenai berat badan suaminya ketika di awal perkahwinan: "Saya tak perasan yang dia dulu pernah 100kg sewaktu kami berkahwin empat tahun lalu.

"Saya tak sedar dia bambam. Cinta itu buta. Saya nampak dia kacak sahaja, sasa haha. Patutlah ada orang kutuk-kutuk saya cakap duit punya pasal, laki gemuk pun sanggup kahwin. Hahaha.. biadap korang!," selorohnya.

Pelakon drama 'Bahagia Bukan Bidaan' ini berkata, sebelum berkahwin suami tidak pernah melakukan rutin senaman kerana tiada stamina yang cukup: "Dulu waktu bercinta saya bersenam dengan personal trainer, dia duduk sebelah teman. Patutlah dia tak join rutin senaman saya dulu rupanya dia bersaiz besar... mengah agaknya," tuturnya.

Dalam entri tersebut, Ika turut berkongsi gambar suaminya yang baru sahaja berjaya menawan puncak Gunung Kinabalu: "Hari ini dia  menjadi orang nombor dua daripada 70 pendaki yang berjaya sampai ke Puncak Gunung Kinabalu. Tahniah sayang. Sekarang ini, kita berkongsi hobi yang sama," luahnya.

Untuk makluman, Ika atau nama sebenarnya Nabila Abdul Rahim, mendirikan rumah tangga dengan Zaid pada 30 Julai 2016. Pasangan itu kemudian dikurniakan anak sulung, Mohammad Noah Zayn selepas tiga tahun berkahwin.

www.myartis.com / Sumber & foto: mStar & Instagram Johan As'ari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SOAL TAMBAH ANAK: "TIGA SUDAH CUKUP" - CHE TA

Mungkin harapan Zain Saidin untuk menimang cahaya mata lagi tidak akan kesampaian apabila isterinya, Rozita Che Wan (Che Ta) mengakui beliau berkemungkinan besar enggan lagi mencuba untuk hamil bukan sahaja kerana faktor usia tetapi dari segi ekonomi.

Che Ta yang sering diajukan soalan jika mahu menambah anak lagi memberitahu bahawa beliau sudah cukup bahagia dan gembira dengan tiga anak yang dianugerahkan kepadanya.

"Rasanya tidak (untuk hamil lagi). Saya rasa, lagi ramai anak, semakin bertambah tanggungjawab. Sekarang, semuanya memerlukan duit.

Klik untuk gambar besar

"Jadi, kalau bertambah anak, ia bererti tanggungjawab menjadi semakin besar selain menuntut perhatian sepenuhnya.

"Bagi saya, mempunyai tiga anak sudah dikira sangat baik. Aaisyah (Dhia Rana) pun sudah ada dua abang. Niat saya untuk mempunyai anak perempuan juga dimakbulkan Tuhan dengan kelahiran Aaisyah," ujar Che Ta.

Iyalah, kadang-kadang manusia hanya merancang tetapi rezeki Allah SWT siapa yang tahu?

Sumber: Berita Harian

Foto: Che Ta IG & Zain Saidin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


4 GAMBAR - RAJA EMA KETIKA BERHINGUS

Dua keping gambar kenangan Raja Ema ketika beliau masih mentah dan berhingus. Ikhlasnya, Raja Ema kelihatan comot ketika itu dan pastinya ramai yang tidak menyangka yang beliau akan jadi cun seperti sekarang. Heh.

Jom tengok!


DISAMAKAN DENGAN PELACUR: "HENTIKAN HINAAN & CACIAN" - JOY REVFA

Dek kerana kemelut rumah tangganya bersama penyanyi Hafiz Hamidun, Joy Revfa telah disamakan dengan pelacur dan anaknya pula, Arryan Firdaus, 3, adalah anak haram.

Joy atau nama sebenarnya Siti Arifah Amin, 33, meminta orang ramai menghentikan hinaan dan cacian kononnya dia masih isteri orang ketika berkahwin dengan penyanyi itu pada 1 Mei lalu.

Kata Joy, dia yakin perkahwinan yang dibina lebih tiga bulan itu adalah sah di sisi agama dan dirinya telah diabaikan serta digantung tidak bertali sejak 23 Mei lalu.

"Selama ini saya diam, saya tidak salahkan keluarga kerana wajar keluarga saya bersuara dan turut campur tangan kerana mereka melihat penderitaan dan tangisan saya selama ini.

Klik untuk gambar besar

"Tolong hentikan hinaan dan cacian anda terhadap saya bahawa saya masih isteri orang ketika berkahwin dengan dia (Hafiz). Kepada yang menghina dengan menuduh saya pelacur dan anak saya adalah anak haram, saya maafkan," ujarnya.

Joy menerusi laman Instagram miliknya memberi reaksi kepada kenyataan pihak Jabatan Agama Islam Selangor (Jais) yang membenarkan pernikahan itu selepas bekas suaminya iaitu Ray Imran, mengemukakan surat akuan bercerai pada 2015.

Menerusi laporan dalam sebuah portal berita itu, Pengarah JAIS, Datuk Haris Kasim berkata, isu itu hanya timbul apabila Ray Imran gagal mengemukakan sijil perceraian dari pejabat agama Islam di Songkhla, Thailand tempat di mana mereka bernikah.

Joy telah ke Songkhla untuk menguruskan perkara berkenaan, namun gagal kerana ia seharusnya dimohon oleh bekas suami.

Akibat ketiadaan sijil perceraian itu Joy terpaksa membuat permohonan taklik yang berkuat kuasa pada tarikh ia dikemukakan iaitu 13 Julai lalu.

Bagaimanapun, jika bekas suaminya mendaftarkan perceraian berkenaan, tarikhnya mengikut hari beliau melafazkan talak iaitu pada 2015.

Dalam pada itu, Joy berkata, dia akan mendedahkan siapa yang menasihatinya untuk membuat permohonan cerai taklik berkenaan sehingga mengheretnya dalam kemelut rumah tangga tersebut.

"Di mahkamah nanti akan saya maklumkan siapa yang salah menasihati saya untuk membuat permohonan taklik dan akhirnya digunakan mengatakan saya diragui. Doakan saya dapat menegakkan keadilan dan maruah seorang wanita," katanya.

Joy telah memfailkan permohonan faraq iaitu pembubaran perkahwinan di Mahkamah Rendah Syariah Daerah Petaling di Subang Bestari, Shah Alam pada 18 Ogos lalu.

Permohonan tersebut dibuat selepas Hafiz mula meragui perkahwinan mereka dengan mendakwa ia sebagai tidak sah dan enggan menjalankan tanggungjawab sebagai suami.

Pasangan ini diijabkabulkan di Masjid Negeri, Shah Alam pada 1 Mei 2017 dnegan sekali lafaz. Joy pernah berkahwin sebelum ini dan mempunyai seorang anak lelaki bernama Arryan Firdaus yang kini berusia tiga tahun.

www.myartis.com / Sumber: mStar & Joy Revfa IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ANAK ANGKAT PENYERI RAYA ACHEY & ISTERI

Nampaknya raya Aidilfitri tahun ini paling bermakna buat pelawak Achey Bocey dan isterinya, Nor Hasanah Yahaya apabila bakal beraya bertiga.

Alhamdulillah... impian Achey dan isterinya untuk menjadi ibu dan bapa akhirnya dimakbulkan apabila mereka sepakat untuk mengambil seorang anak angkat perempuan pada 22 Mei lalu (bersamaan hari ke 6 umat Islam berpuasa) selepas lapan tahun mendirikan rumah tangga.

Berita gembira tersebut dikongsikan oleh Achey atau sebenarnya Mohd. Nasir Hamzah, 32, menerusi laman Instagram miliknya baru-baru ini.

Dalam status itu, Achey meluahkan rasa syukur yang tidak terhingga dengan kehadiran bayi yang diberi nama Nur Tiara Zinnirah yang melengkapi dan menceriakan lagi keluarga kecil mereka.

Klik untuk gambar besar

Difahamkan, bayi itu telah enam hari lebih awal sebelum pasangan ini ambil untuk dijadikan anak angkat sekaligus memberikan raya kali ini lebih makna buat mereka.

Achey turut mendedahkan yang anak angkatnya itu kini sudah miliki akaun Instagram sendiri. Dalam masa sama, Achey meminta orang ramai mendoakan kesejahteraan mereka bertiga dan supaya Nur Tiara menjadi anak yang solehah.

Apa pun, harap kehadiran anak dalam hidup Achey dan isteri ini akan lebih menceriakan suasana dalam rumahtangga. Seronok sanak saudara dapat ahli keluarga baru.

www.myartis.com / Sumber: Achey Bocey Instagram

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HABIS PANTANG - IKA NABELLA DEDAH WAJAH PENUH MUHAMMAD NOAH ZAYN

Baru selesai menjalani tempoh berpantang, pelakon Ika Nabella akhirnya berkongsi wajah penuh anak lelakinya, Muhammad Noah Zayn di laman Instagram (IG). Dalam entri tersebut, Ika mengimbas kembali detik Noah dilahirkan.

"We go way back to the day Mommy's neck disappeared  46 days ago when @muhammadnoahzayn was born. It was surreal an amazing 22hours I must say! Indeed Allah is with those who patiently endure  @muhammadnoahzayn (3.25kg | 50cm) 23 October 2019 | 12:03am, Gleneagles Hospital Kuala Lumpur.

"Assalamualaikum everyone! So this is @muhammadnoahzayn the love of my life.! I've been calling him "zuriat Mommy". Dok tak dok "Seypa mulut chup chap chup chap ni zuriat Mommy lapaq kaaa? mau nenen ka?" "Awat teriak zuriat Mommy? Sapa kuteyyyy chek"

Klik untuk gambar besar

"Tara tu punya la cewiiii beranakkan seketoi Noah Zayn ni anak soleh ni. Aihhh sayangnyaaaa lahai! Semoga Allah berkati kehidupan anak2 kita semua. Aminnnn," tulis Ika.

Entri tersebut mendapat perhatian pengikut yang rata-rata memuji wajah anak lelakinya itu serta berharap agar membesar dengan baik. Selain itu, pemilik nama Ika Nabila Abdul Rahim juga turut membuka akaun IG khas untuk bayi sulungnya menggunakan nama @muhammadnoahzayn.

Untuk makluman, Ika dan suami, Muhammad Zaid Aznam mendirikan rumah tangga pada 30 Julai 2016 dalam sebuah majlis pernikahan yang diadakan di Pulau Pinang. Pasangan ini menerima cahaya mata lelaki pada 23 Oktober yang lalu.

www.myartis.com / Sumber & foto: Astro Gempak & Ika Nabella

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL JALANI RADIOTERAPI BAHAGIAN HATI & PINGGUL - ELYANA MOHON DOA

"Esok (hari ini) dah start radiotherapy bahagian liver dan pinggul.. Malam ni (malam tadi) tidur hospital sorang2.. Tiba2 sayu je rasa.. Kebetulan dah 4 hari saya tak cukup tidur sebab sebelah badan sakit.. tak tau kenapa,tapi saya jangka itu angin yang dah tangkap saraf.

"Doakan radiotherapy saya kali ni berjalan lancar, dan semoga saya kuat..," itulah tulis penyanyi Elyana yang memaklumkan bahawa dia akan kembali menjalani rawatan radioterapi di bahagian hati dan pinggul pada hari ini.

Perkara tersebut turut dikongsikan Elyana menerusi sebuah hantaran di laman Instagram untuk tatapan peminat dan juga pengikut media sosialnya.

Kata Elyana lagi, dia juga sudah empat hari tidak cukup tidur kerana mengalami sakit badan namun hanya berfikiran positif dan menganggap hanya angin dalam badan semata-mata.

Klik untuk gambar besar

Penyanyi lagu 'Kalis Rindu' itu turut memohon doa orang ramai terutamanya peminat agar urusannya berjalan lancar dan dikurniakan kekuatan dalam menghadapi dugaan sakit itu.

Untuk makluman, Elyana telah menghidap kanser limfoma sejak 10 tahun yang lalu dan ia dilaporkan telah merebak ke rahim, hati dan juga pangkal paha.

Dia sebelum ini membuat pendedahan mengenai penyakit yang dihidapinya selepas tersingkir pada minggu kelima program realiti nyanyian Gegar Vaganza musim ke-4 pada tahun 2017 yang lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - 'P RAMLEE SINGAPURA', SHAFIIE HAMZAH KEMBALI KE RAHMATULLAH

Siapa yang tidak kenal dengan 'P Ramlee Singapura' yang mempunyai penampilan dan gaya rambut yang seiras dengan seniman Allahyarham Tan Sri P Ramlee, selama ini menghiburkan para penonton dengan gaya dan nyanyiannya yang serupa dengan legenda itu.

Pada Rabu lalu 'P Ramlee Singapura' atau nama sebenarnya Shafiie Hamzah, 43, telah menghembuskan nafas terakhirnya setelah menderita penyakit barah pundi kencing tahap lanjut.

Berita itu disahkan oleh Persatuan Karyawan Muzik Melayu Singapura (Perkamus) kepada BERITAMediaCorp lewat malam kelmarin.

Klik gambar untuk size besar

Jenazah Allahyarham telah selamat dikebumikan selepas solat Zohor, kelmarin.

Laman Facebook Allahyarham dan isterinya, Eza Belle, dibanjiri dengan ucapan takziah oleh para peminat selepas berita pemergiannya itu diketahui umum.

Allahyarham ada memuat naik beberapa gambar beliau membuat persembahan di Punggol North Hardcourt sempena menyambut Punggol North Community Concert 2015 Cum Arts Festival.

Pada 8 Mei lalu, Allahyarham memuat naik gambar surat daripada Pusat Barah Kebangsaan Singapura yang mengesahkan penyakitnya itu, sambil menulis beliau tidak lagi dibenarkan bekerja.

Surat bertarikh 28 Januari 2015 itu menyatakan penyakit barah yang dihidapinya itu tidak dapat disembuhkan dan beliau menjalani rawatan kemoterapi menerusi titisan intravena setiap minggu yang memberi kesan sampingan yang besar.

Pada 17 Julai lalu pula, Allahyarham menulis di Facebook bahawa beliau hampir dua minggu dirawat di Hospital Besar Singapura (SGH).

"Sekarang ini lagi menunggu kedatangan isteri dan anak-anak serta ahli keluarga yang lain datang ke sini untuk menyambut Aidilfitri bersama-sama dengan Abg Ramlee," tulisnya.

Sumber: BERITAMediaCorp/nd

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TEMUI KEKUATAN - DEJA MOSS MUNCUL DENGAN 'MENEPIS RAWAN'

"Saya lega dan reda atas perpisahan yang tidak pernah saya minta. Luka di tangan nampak berdarah, luka di hati siapa yang tahu? Saya sudah puas menangis, tetapi segala-galanya saya pendam sendirian. Jiwa saya terlalu sakit, tetapi apakan daya, siapa saya untuk menolak kehendak takdir?

"Saya tidak tahu apa salah dan silap saya disakiti sedalam ini, selepas hampir 10 tahun membina rumah tangga,” kata penyanyi Deja Moss yang mengakui dia sudah menemui kekuatan untuk kembali bangkit meneruskan hidup, meskipun kemelut rumah tangga dengan bekas suaminya, Azfendy Azzuddin Ahmad baru menemui noktah, Rabu lalu.

Deja, 45, berkata selepas lebih setahun tidak sebumbung, dia berasakan batu yang selama ini membebani kepalanya bagaikan terhempas apabila mereka berpisah talak satu.

Penyanyi yang pernah popular dengan lagu 'Asmara Ini' dan 'Di Matamu Aku Di Jiwamu Dia' itu berkata, air matanya sudah kering sepanjang dia bertarung mempertahankan rumah tangganya membuatkan dia tidak menangis ketika talak gugur.

Klik untuk gambar besar

Malah katanya, dia juga tidak berpeluang bercakap buat kali terakhir dengan bekas suaminya apabila lelaki berkenaan tergesa-gesa pulang sejurus melafazkan talak.

"Kalau ikutkan hati, saya mahu bersemuka dan meluahkan apa yang terbuku di hati selama ini. Tetapi saya tidak sempat berbuat demikian. Dia seolah-olah mahu melarikan diri.

"Sehingga dijatuhkan talak Rabu lalu, sudah 10 bulan kami tidak berkomunikasi kerana segala ruang untuk saya berhubung dengannya disekat.

"Jika ada perkara penting, saya terpaksa meminta pertolongan sepupunya untuk menyampaikannya," ujarnya.

Wanita kelahiran Kuching, Sarawak itu juga mengakui, ekoran terlalu memendam rasa apabila suaminya mula berubah, tubuhnya menjadi kurus kering.

Mengakui apa yang berlaku adalah kejutan besar dalam hidupnya, Deja berkata, semua itu tidak mematahkan semangatnya untuk bangkit dengan semangat baharu.

Deja bakal kembali dengan single terbaru, 'Menepis Rawan' ciptaan Asfan dan lirik oleh Ahmad Fedtri Yahya yang bakal dilancarkan Disember ini.

"Saya sanggup mengeluarkan duit simpanan untuk menghasilkan lagu 'Menepis Rawan' ini. Saya mahu bermula dalam dunia muzik sekali lagi," tuturnya.

www.myartis.com / Sumber: Deja Moss

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ALIFF SYUKRI BUAT KEJUTAN, HADIAHKAN PORSCHE UNTUK ISTERI

Menerusi satu posting di laman Instagram, isteri jutawan kosmetik, Datuk Seri Aliff Syukri, Datin Seri Nur Shahida telah memuatanik gambar dirinya bersama kereta jenama porsche yang dihadiahkan oleh suaminya.

Menurut Nur Shahida, dia tidak menjangkakan kejutan berkenaan biarpun suaminya sebelum ini memintanya untuk menjual kereta lama mereka: "Mula-mula suami suruh jual kereta sedih juga. Tapi rupanya dia nak belikan yang baru. Terima kasih hubby, berbunga-bunga hati dapat kereta baru".

Menjengah ke ruang komen, rata-rata netizen memuji pilihan kereta berkenaan yang disifatkan sangat sepadan dengan empunya diri. Selain itu, tidak kurang juga yang menganggap ia sebagai hadiah pengorbanan seorang isteri. Pada yang tidak tahu, rumah tangga kedua-dua pasangan itu didakwa telah dilanda badai sejak beberapa bulan lalu.

Bagaimanapun, mereka akhirnya berdamai dan berita gembira itu dikongsi menerusi satu video memaparkan kedua-duanya berpelukan. Untuk rekod,  Aliff dan Shahida telah berkahwin pada Ogos 2007 dan dikurniakan empat orang cahaya mata iaitu Ammaar Ahyan, Qadejah El Zahra, Ibraheem Adham dan Yusoff Al Qardawi serta seorang anak angkat.

Klik untuk gambar besar

www.myartis.com / Sumber & foto: Astro Gempak, Instagram Datin Seri Nur Shahida & Datuk Seri Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KALI PERTAMA BERAYA SEBAGAI SUAMI - MAT DAN RASA TERUJA

"Sejak memeluk Islam sekitar tujuh tahun lalu. Sepanjang tempoh itu, saya hanya beraya bersama sahabat handai, manakala persiapan raya pula tidaklah semeriah kali ini.

"Bagaimanapun, bagi menyambut Syawal tahun ini, saya dan isteri sudah menempah empat pasang baju untuk dipakai sepanjang Aidilfitri.

"Saya sendiri tidak sabar untuk menikmati juadah raya seperti lemang dan rendang yang disediakan oleh isteri," kata personaliti televisyen, Mat Dan atau nama Islamnya, Kareef Danial, 28.

Menurut Mat dan, persiapan Aidilfitri tahun ini lebih meriah apabila buat kali pertama beliau bakal beraya sebagai suami.

Dalam masa sama, Mat Dan berkata sambutan perayaan kali ini pastinya berbeza dengan beberapa tahun sebelumnya kerana beliau sudah memiliki keluarga sendiri di negara ini.

Bagaimanapun, anak jati Britain itu memberitahu, beliau pada masa sama masih belajar melakukan persiapan sepatutnya bagi menyambut kedatangan Hari Raya.

"Sebelum ini, saya sambut Aidilfitri bersama beberapa rakan, sama ada di Kuala Lumpur atau Terengganu, dengan persiapan yang sederhana," ujarnya

Klik untuk gambar besar

Selain itu, Mat Dan juga mengurangkan aktiviti seninya sepanjang Ramadan dan Syawal bagi memberi peluang untuknya meraikan kedua-dua bulan mulia berkenaan bersama isteri tercinta, Nadifa Adnan, 28.

Malah, Mat Dan yang terkenal dengan rancangan kembara 'Mat Dan Kaki Jalan' dan 'Haramain Backpackers' memberitahu, beliau mahu menyambut perayaan kali ini di 'kampungnya', Terengganu, dan hanya akan kembali aktif dalam kerjaya seni selepas Aidilfitri.

Dalam perkembangan lain, Mat Dan memberiatahu yang beliau dan seorang rakannya akan bekerjasama melancarkan aplikasi atas talian yang dinamakan Koya TV, iaitu rancangan berbentuk travelog, khusus buat peminatnya yang gemar mengembara.

"Insya-Allah, jika semuanya berjalan lancar, aplikasi itu akan dilancarkan selewat-lewatnya penghujung tahun ini," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SELALU LEPAK KEDAI KOPI - TEGAR KECEWA DITUDUH SENGAJA BUANG MASA TANPA BEKERJA & ABAIKAN ANAK

"Kadang-kadang orang berfikir saya asyik keluar dan terus memberi komen. Sebenarnya saya mencari orang-orang yang menganjur persembahan. Siapa tahu ada rezeki di situ. Orang bercakap yang bukan-bukan tentang saya. Penat dengan orang yang tak tahu siapa diri saya yang sebenar.

"Kamu fikir saya bersenang-lenang? Maaf, saya menyanyi mencari duit," itulah luah penyanyi Tegar Septian di Instastory miliknya dimana dia kecewa dengan teguran pengguna laman sosial yang tidak berasas menuduh dirinya sengaja membuang waktu tanpa bekerja.

Enggan berdiam diri, Tegar, 22, tampil menjawab perkara tersebut dengan menjelaskan, tujuan dia keluar adalah untuk bertemu orang bagi mencari peluang pekerjaan.

Malah kata Tegar, dia masih menerima undangan sebagai penyanyi jalanan untuk mencari rezeki. Dalam satu perkongsian lain, Tegar ada memuat naik paparan komen seorang pengguna laman sosial yang menuduh dia mengabaikan tanggungjawab terhadap anak.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKURNIAKAN 2 PUTERA - AYU RAUDHAH TERINGIN PUTERI PULA

Pelakon Ayu Raudhah yang kini sedang hamil empat bulan anak ketiga hasil perkahwinan dengan Zaquan Adha ini mengakui merasa teruja apabila dirinya itu kembali hamil.

Dalam masa sama, Ayu sempat meluahkan hasratnya untuk menimang cahaya mata perempuan kali ini, selepas dia dan suaminya dua orang anak lelaki iaitu Aisy Qaiser, 3, dan Aisy Aryann, 2.

"Memang kalau boleh mahukan anak perempuan pula bila melihat Aaisyah yang cukup senang dijaga itu membuatkan saya berharap agar jantina anak saya kali ini perempuan.

"Selepas dua anak lelaki, jadi mahu merasa pula membesarkan anak perempuan. Saat ini kandungan saya sudah  masuk empat bulan," ujar Ayu.

Berkongsi perbezaan, katanya ketika mengandungkan anak pertama dan keduanya memang dia sangat bertenaga. Namun kali ini dia dapat rasakan yang badannya sangat tidak bermaya dek kerana alahan yang agak teruk.

"Ikutkan pengalaman kali ini memang berbeza, jika dahulu saya sangat bertenaga sampai boleh mengerjakan umrah.

"Selain alahan memang asyik berehat sahaja di rumah dan tidak boleh ke mana-mana sebab tidak larat. Mujur suami banyak membantu.

--- IKLAN ---

"Mungkin disebabkan faktor umur juga, ketika ini saya sudah berumur 32 jadi sebab itu ada perbezaan," katanya.

Bercakap soal kegembiraannya dan suami, kata Ayu, dia sebenarnya tidak pernah merancang dalam soal keluarga. Malah berita kehamilan ini juga hadir dalam waktu yang tidak disangka.

"Kami berdua memang tidak pernah merancang, semuanya diserahkan kepada rezeki. Ketika tahu mengandung juga saya sedang sibuk dalam penggambaran sebuah telemovie. Memang ini suatu berita yang gembira sebenarnya.

"Selepas kelahiran anak kedua tiga tahun lalu, rasanya ini waktu yang tepat untuk kami. Cuma memang saya rahsiakan dahulu dan kami mahu mengumumkan waktu yang sesuai tentang berita baik ini," jelasnya.

Sumber: Utusan Malaysia

Foto: Ayu Raudhah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SOAL KAHWIN - DYNAS MOKTHAR ANGGAP MASIH TERLALU AWAL

Semua sedia maklum bahawa Dynas Mokthar kini sedang mengenali hati budi seorang lelaki berusia 33 tahun yang merupakan teman lamanya semasa zaman persekolahannya.

Malah di laman Instagram, pelakon dan pengacara tinggi lampai itu tak lokek berkongsi gambarnya dengan jejaka kacak itu. Saat ini juga Dynas dan lelaki yang dikenali dengan huruf pangkal S begitu terbuka berkongsi hubungan mereka di laman sosial.

Walaupun Dynas sudah mengenali S beberapa bulan lalu, namun beliau masih belum memikirkan untuk membawa hubungan ini ke peringkat seterusnya kerana merasakan ia terlalu awal untuk dibicarakan.

Klik gambar untuk size besar

Ini kerana menurut Dynas, hubungan mereka masih lagi baharu meskipun bersikap terbuka kepada umum mengenai percintaan mereka.

"Kalau dia terbuka mengenai hubungan kami, saya OK saja. Kami rapat. Perhubungan kami terjalin dalam tempoh yang masih baharu. Daripada kawan tiba-tiba jadi rapat. Tapi saat ini, soal nak kahwin belum terfikir lagi. Masih awal untuk menebak semuanya," ujar Dynas dipetik sebagai berkata.

Sesibuk mana pun Dynas, rutinnya sebagai ibu tak pernah diabaikan. Perkahwinan yang dibinanya bersama Hafizy Hafiz pada 15 Mac 2008 terlerai juga secara rasmi pada 25 Februari tahun lalu di Mahkamah Tinggi Syariah Wilayah Persekutuan Kuala Lumpur.

Dynas dan bekas suaminya kini bergilir-gilir menjaga dua orang anak mereka, Khyra Khalyssa (5) dan Mohamed Haqaish (3).

"Hari sekolah kebiasaannya anak saya dengan bapa mereka. Saya selalunya akan bersama anak pada hujung minggu. Jadual giliran itu boleh berubah ikut kelapangan masa," katanya.

Dalam perkembangan lain, Dynas kini terus meneroka pasaran perniagaan baharu dengan membuka restoran makanan sihat di Publika, Solaris Dutamas bernama EatWithMune.

Dynas sebelum ini mengusahakan perniagaan kelengkapan ibu mengandung di bawah nama Dynas Nursing Attire. Sebelum ini, restoran sama pernah beroperasi di Solaris Mont Kiara tetapi sudah menamatkan operasinya.

Difahamkan, Dynas mengusahakan perniagaan itu bersama rakan kongsi yang juga pernah menjadi jurulatih kecergasannya di gimnasium, dikenali dengan nama Mune atau Mughniy. Perniagaan makanan sihat di Malaysia bukan sesuatu yang asing dan saban tahun semakin diterima ramai apabila ramai dalam kalangan masyarakat kita memilih untuk hidup sihat.

"Saya mula tertarik dengan konsep EatWithMune (ketika itu beroperasi di Solaris Mont Kiara) sekitar lima atau enam bulan lalu. Kebetulan pusat gimnasium yang saya berlatih berdekatan dengan kedai berkenaan. Kebetulan kali pertama pergi, Mune ada di kedai. Dia banyak bercerita mengenai konsep kedai makan itu. Saya tertarik dengan apa yang cuba disampaikannya.

"Ia termasuk cerita lama dia berbadan gempal... cara dia memotivasikan orang lain termasuk memperkenalkan konsep kedai makan sebegitu. Dia memberi inspirasi untuk saya tampil sihat atau kurus seperti yang diusahakannya selama ini. Malah dalam perjalanan untuk tampil sihat dan kurus seperti hari ini, dia juga pernah melalui fasa lemah semangat,"  jelasnya.

Dynas berkata, restoran itu yang diusahakan dengan Mune berbekalkan modal sekitar RM200,000. Malah kerana Mune juga, pelakon itu yang terkenal menerusi drama 'Susuk' di TV3 itu, terangsang untuk mengamalkan gaya hidup sihat dengan bersenam dan mengamalkan pemakanan sihat.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HUBUNGAN DENGAN INTAN - HARRIS ENGGAN TERLALU BERAHSIA: "BUKAN PERKARA JAHAT PUN"

"Saya bukan bersikap terlalu terbuka sebaliknya tiada apa yang perlu saya rahsiakan ketika ini kerana ramai sudah mengetahui kisah cinta saya bersama Intan. Bagi saya, tidak menjadi satu masalah kalau saya mengambil pendekatan ini kerana apa yang kami kongsikan bukan perkara jahat pun.

"Saya tidak dedahkan semua perkara mengenai hubungan saya di sosial media. Masih ada privasi dan cerita yang kami simpan berdua," demikian kata pengacara dan pelakon, Harris Alif yang enggan terlalu berahsia mengenai hubungan cintanya dengan pelakon Intan Ladyna dan memberitahu, dia mengambil pendekatan itu kerana percaya lambat atau cepat kemesraan cinta mereka akan dihidu peminat.

Menurut Harris, dia jarang bertemu Intan sepanjang tempoh Perintah Kawalan Pergerakan Pemulihan (PKPP) dikuat kuasakan: "Kami tidak kerap berjumpa atau menghabiskan masa bersama. Baru-baru ini, kami ada keluar berjumpa, itu pun bersama kawan-kawan. Lagi pula sejak PKPP ini aktiviti seni kami sudah kembali bermula. Jadi masing-masing ada komitmen kerja yang perlu diselesaikan," katanya.

Klik untuk gambar besar

Sebelum ini, kisah cinta Harris yang juga juara pertandingan Idola Kecil musim ketiga hangat diperkatakan apabila berkongsi gambar bersama Intan di laman Instagram pada 6 Mei lalu. Seterusnya, pada Syawal kedua, pasangan berkenaan memuat naik gambar mengenakan baju rona sedondon.

Harris sekali lagi memuatnaik gambar berdua ketika meraikan ulang tahun Intan ke-38 pada malam 2 Jun lalu. Pada majlis ulang tahun Intan, Harris meraikan kekasihnya dalam majlis makan malam berdua. Dia turut menghadiahkan Intan kucing baka British Short Hair (BSH).

www.myartis.com / Sumber & foto: Harian Metro & Instagram Harris Alif

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CETUS KONTROVERSI LAGI - KALI INI IQRAM BERPAKAIAN, BERKELAKUAN SEPERTI WANITA

Sudah lama kita tak dengar nama pelakon Iqram Dinzly yang sebelum ini hangat diperkatakan selepas pernah mencetuskan kontroversi kerana tampil berkelakuan aneh dan pelik di media sosial.

Selepas dia dilihat senyap seketika dan berita-berita tersebut kemudiannya lenyap dalam arus masa, terkini Iqram muncul kembali baru-baru ini dengan sebuah video yang dimuat naik di media sosial.

Dalam video tersebut memaparkan Iqram memakai baju dalam berwarna hitam dan bertutur mengenai beberapa isu seperti rambut, kulit dan beberapa hal lain seakan-akan menunjukkan dirinya seorang wanita.

Klik untuk gambar besar

Pelakon berusia 39 tahun itu turut membahasakan dirinya sebagai 'sis bro' serta menari di samping menyatakan hasratnya untuk berenang sambil memakai baju renang 'bikini'.

Meninjau ruangan komen, rata-rata netizen meluahkan kebimbangan sama ada pelakon ini sakit dan perlu dirawat namun ada juga yang tampil memberitahu bahawa Iqram sebenarnya seorang yang normal apabila di luar dan gemar bergurau di media sosial.

Sudah lama tidak melihat Iqram di dunia seni, tidak dinafikan pelakon drama 'Dunia Baru' ini merupakan salah seorang aktor yang berbakat dan hebat dalam dunia lakonan. Apa-apa pun, kita doakan yang terbaik buat Iqram.

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEPALA QAYYUM 'DITUNJAL'? - SHAHIDA PERTAHANKAN BIBIK

Usahawan kosmetik terkenal Datuk Seri Aliff Syukri dan isterinya, Datin Seri Shahida telah mengadakan majlis sambutan hari jadi buat Qadejah, Ibraheem dan Qayyum pada hujung lalu di kediaman miliknya.

Namun dikala sambutan itu, timbul pula sebuah video yang disebarkan oleh seorang individu dimana dia mendakwa pembantu rumah Aliff Syukri, warganegara Indonesia menunjal kepala Qayyum yang sedang dipegang oleh pembantu rumah yang lain.

Dalam posting tersebut juga, Alya mengajak orang ramai viralkan salah laku pembantu rumah Aliff, yang didakwa mendera kanak-kanak itu. Bagaimanapun Shahida tampil mempertahankan tindakan pembantu rumah mereka dengan mengatakan apa yang berlaku cuma satu salah faham dan tiada langsung unsur penderaan.

Menurut Shahida, pembantu rumahnya hanya cuba palingkan muka Qayyum untuk bergambar. Malah, Shahida juga berang dengan tuduhan individu tersebut dengan bertanya bukti kesan lebam andai anaknya didera.

Klik untuk gambar besar

Kenyataan Shahida mempertahankan pembantu rumahnya itu telah menimbulkan kemarahan orang ramai yang terkilan dengan sikap pasangan itu, mengabaikan kejadian yang sudah terang lagi bersuluh berlaku.

Umum mengetahui sekitar tahun lalu, Aliff Syukri telah mengambil dua orang anak angkat iaitu Ameena dan Qayyum.

Apapun, tidak elok untuk membuat sebarang tuduhan tanpa usul periksa apatah lagi jika tiada di tempat kejadian. Kami pasti Aliff dan isterinya akan peka dengan keadaan semasa dan kebajikan anak angkat mereka.

ATAU KLIK DISINI UNTUK TONTON VIDEO

www.myartis.com / Sumber: Rotikaya & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA BOS SUSU DISENANGI RAMAI, TAK 'OVER' MACAM PENAJA GV LAIN

Farm Fresh, pengeluar rangkaian susu segar dan produk tenusu tempatan pertama kali menaja rancangan hiburan popular Gegar Vaganza 2019 (GV2019). Namun begitu, ketua Pegawai Eksekutif Farm Fresh, Azmi Zainal atau lebih dikenali sebagai Bos Susu itu telah mendapat pujian netizen.

Menerusi tweet yang dilayangkan oleh netizen, rata-rata memuji dan mengagumi tindakan bersahaja Azmi atau lebih dikenali sebagai bos susu sepanjang 11 minggu siaran GV2019. Malah, sikap profesional Azmi turut mendapat sokongan netizen seandainya syarikat tersebut meneruskan tajaan GV pada masa akan datang.

"En Azmi dari Farm Fresh ni patut jadi contoh para penaja." - "Tak gila mic, tak gila naik stage, tak terkinja-kinja, tak ada kontrovesi." - "Bercakap bila slot dia tiba, tak rampas mic pengacara. Kudos Farm Fresh," tulis salah seorang pengguna @muhdnaimmustafa di akaun Twitternya.

Pengguna itu antara lainnya berkongsi keunikan jenama susu berkenaan yang punyai sebuah kilang memproses susu segar di Pahang: "Kilang Farm Fresh berada di Muadzam Shah, kampung saya. Hari itu kahwin pun photoshoot depan kilang dia" - "Sebab kawasan itu cantik. Macam New Zealand," pujinya.

Farm Fresh, pengeluar rangkaian susu segar dan produk tenusu tempatan merupakan penaja utama GV2019. Konsert akhir program tersebut pada Ahad lalu telah menobatkan Hady Mirza dan Naqiu Boboy sebagai juara bersama program itu tahun ini sekali gus melakarkan sejarah punyai dua pemenang dalam satu pertandingan hiburan.

Klik untuk gambar besar

Ketika ditanya berhubung perkara ini, Azmi berkata, dia enggan terikut-ikut dengan teknik pemasaran viral yang biasa dilakukan oleh pengasas produk lain ketika muncul secara langsung di televisyen. Menurut Azmi, dia percaya produk yang berkualiti akan mendapat tempat di hati pelanggan dan teknik pemasaran yang betul secara tidak langsung membawa imej baik terhadap jenamanya.

"Setiap pengasas produk mungkin ada karakter tersendiri dalam pemasaran jenama mereka, memandangkan produk kita digunakan oleh semua peringkat usia terutamanya kanak-kanak, jadi kita kena bawa imej baik dan tak perlu nak riuh-riuh.

"Kami mementingkan kredibiliti kerana kalau produk itu baik pasti orang akan terima dan masyarakat lebih suka jika penjual menjual sesuatu dengan lebih bersopan santun, berbudi bahasa daripada tak tentu arah.

"Nak viral senang, buat saja perangai tak senonoh sikit untuk viral... tapi itu bukan cara kami. Dalam bisnes, kami tak mahu harapkan viral semata-mata tetapi fikirkan macam mana nak kekalkan jenama sehingga dipercayai oleh semua orang," katanya.

Nama Bos Susu selaku penaja utama GV6 mula menjadi sebutan netizen apabila ada yang membandingkan cara pemasarannya dengan penaja GV sebelum ini iaitu Datuk Seri Aliff Syukri dan Datuk Seri Vida. Penonton berpendapat Azmi lebih mudah dikawal selain karakternya yang tenang berbanding penaja terdahulu.

Sementara itu, Azmi mengakui turut menerima tempias populariti dan semakin dikenali: "Sejujurnya, dulu orang tak kenal saya tapi sekarang dah berubah sampaikan minum di mamak, hentian rehat dan masuk toilet pun orang kenal. Alhamdulillah, boleh buat kawan dan bersahabat dengn ramai lagi orang terutamanya pelanggan".

Dalam pada itu, Azmi berkata dia turut menerima maklum balas positif penonton yang memuji inisiatifnya mewujudkan segmen 'Kongsi Rezeki' di GV6. Katanya, segmen itu merupakan salah satu bentuk sumbangan dan tanggungjawab sosial syarikat untuk membantu artis-artis veteran.

"Daripada respons penonton ramai yang sukakan segmen 'Kongsi Rezeki' di mana ia juga merupakan salah satu cara kita nak terapkan nilai murni sambil berhibur. Bagi saya itu lebih baik daripada kita hanya gelak ketawa sahaja... sekurang-kurangnya ada mesej baik untuk penonton," ujarnya yang tidak keberatan untuk menaja program yang sama pada tahun depan.

www.myartis.com / Sumber: Astro Gempak & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL - ISTERI SHUKRI YAHAYA KENA JANGKITAN KENCING TIKUS

"Doktor mengesahkan dia terkena jangkitan kencing tikus, alhamdulillah selepas dua hari ditahan di wad, keadaan isteri semakin stabil.

"Bagaimanapun, Tya terpaksa ditahan untuk tempoh tiga hari lagi kerana perlu dipantau doktor," kata pelakon Shukri Yahaya, 29, mengenai keadaan isterinya, Tya Adnan.

Pada Ahad lalu, Tya atau nama sebenarnya Siti Nurfatihah Ahmad Adnan, 25, telah dimasukkan ke pusat perubatan di Kajang akibat terkena jangkitan kencing tikus.

Klik untuk gambar besar

Menurut Shukri, pada awalnya Tya mengalami demam yang berlarutan selama 10 hari.

"Ketika itu, suhu badannya juga meningkat sehingga 39 ke 40 darjah Selcius. Pada waktu malam pula, demamnya semakin menjadi-jadi sehingga menggigil. Selain itu, badannya turut ditumbuhi bintik-bintik kemerahan," jelasnya.

Dalam pada itu, Shukri berkata, buat masa ini, Tya dijaga olehnya dan anggota keluarga.

"Mujur saya tidak terikat dengan penggambaran drama atau komitmen lain. Jadi, saya banyak meluangkan masa untuk bersamanya di hospital," ujarnya yang juga bersyukur kerana anaknya, Aaira Ameena yang kini berusia tujuh bulan berada dalam keadaan baik dan dijaga ibunya.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"TIDAK ELOK GUNAKAN ISTILAH 'MACAM ABANG' SEBAGAI TIKET" - RIDHUAN TEE TEGUR YAZMIN AZIZ & DANIAL CHUER ISU BERPELUK, GANTI SOLAT

Baru-baru ini hangat diperkatakan mengenai peserta Big Stage 2022 Yazmin Aziz dan Danial Chuer yang berpelukan setiap kali bertemu yang dimuat naik di TikTok. Video berkenaan mengundang rasa kurang senang netizen.

Ditanya mengenai komen negatif netizen yang menegur aksi berpelukan dengan Danial yang dimuat naik di laman TikTok, Yazmin yang sedar perkongsian itu dikecam telah mengambil jalan mengabaikan. Kata Yazmin, dia juga menganggap Danial seperti abang sendiri dan tindakan berpelukan itu sebagai tanda kasih-sayang mereka.

Bagaimanapun, penyanyi berusia 20 tahun ini berkata, dia lebih teruja apabila menerima banyak mesej positif daripada netizen yang suka melihat persahabatan mereka berdua.

"Saya sedar ada segelintir netizen kurang senang dengan video tersebut. Tapi saya biar saja mereka nak komen apa saja. Sudah tentu masing-masing ada pendapat. Bagi saya... saya tengok pada positif komen saja.

Klik untuk gambar besar

"Ada lagi banyak positif komen yang suka melihat persahabatan saya dengan Danial. Itu yang buat saya gembira. Ramai yang mesej kata nak ada kawan seperti kami. Saya pun dah belajar untuk abaikan komen yang terlalu negatif," tuturnya.

Isu tersebut turut mendapat perhatian penceramah bebas, Prof Dr Mohd Ridhuan Tee Abdullah yang tampil menegur kelakuan dua selebriti itu yang disifatkan tidak menjaga adab dan sensitiviti masyarakat.

Mengulas hal tersebut, kata Ridhuan yang juga merupakan profesor Pusat Pengajian Teras (PPT), Universiti Sultan Zainal Abidin (UniSZA), mana-mana individu berhak menolak untuk dipeluk oleh seseorang yang bukan mahram.

"Macam-macam boleh terjadi apabila dah berpeluk, walaupun tidak ada niat apa-apa pada awalnya. Ini bukan soal pendapat netizen atau tidak kisah dengan komen negatif, tetapi ia berkaitan adab-adab pergaulan budaya timur dan orang Melayu.

"Bukan sahaja dalam agama Islam, agama lain pun pentingkan adab pergaulan dan tidak membenarkan bergaul atau berpeluk bebas sebegini. Kalau hendak peluk sangat elok buat persiapan kahwin sahaja.

"Tidak elok gunakan istilah 'macam abang' sebagai tiket untuk berpeluk dengan seseorang yang bukan mahram. Kita berhak menolak untuk tidak berpeluk dan cukup dengan hanya meletakkan tangan di dada sebagai tanda hormat. Jika bersalam pun tidak digalakkan, apatah lagi berpeluk," ujarnya yang dipetik sebagai berkata kepada mStar.

Dalam masa sama, Ridhuan turut menasihatkan agar kedua-kedua penyanyi itu menggantikan solat jika pernah ditinggalkan sepanjang terlibat dalam program Big Stage 2022 baru-baru ini. Beliau turut memuji Marsha Milan sebagai seorang mualaf yang tidak henti melafazkan kata zikir selepas memenangi Anugerah Juara Lagu ke-36 (AJL36).

"Saya tidak pasti mereka (Yazmin dan Danial) ini sembahyang atau tidak sepanjang Big Stage. Jika tertinggal eloklah ganti. Namun jika menunaikan sembahyang.... Alhamdulillah.

"Saya contohi Marsha yang viral selepas menang AJL36. Dia tidak putus mengucapkan zikir ketika berada dalam kejayaan. Tidakkah kita rasa malu dengan mualaf sepertinya? Sedangkan kamu berdua lahir sebagai Islam," kata beliau.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA SEDAR MASIH BAHARU..." - GURU VOKAL TAMPIL JELASKAN SELEPAS IFA RAZIAH BENGANG DIKRITIK SUARA SUMBANG

"Kau siapa nak sound-sound aku nyanyi sumbang atau apa? Aku tak kenal kau pun dalam industri ni?  Umur aku dah dekat 50 tahun, memang la suara kadang-kadang kelaut sikit. Kau suruh mak kau menyanyi aku nak tengok,"demikian tulis penyanyi Ifa Raziah yang membidas kenyataan seorang guru vokal, Shaffiq Erwin yang menegur teknik nyanyiannya dalam program realiti nyanyian Terpaling Juara (TV3).

Persembahan Ifa dalam program tersebut bukan sahaja menerima kritikan netizen dan penonton, malah turut menarik perhatian guru vokal iaitu Shaffiq Erwin. Shaffiq, 31, menerusi laman YouTube memberi komen dan penilaian nyanyian Ifa pada minggu kedua semasa mempersembahkan lagu 'Di Pintu Syurga' dendangan asal Dayang Nurfaizah.

Difahamkan, Ifa memberi komen balas di Instagram guru tersebut dimana dia mengatakan tidak pernah mengenali individu itu di dalam industri hiburan. Menurut Ifa, semua penyanyi pasti akan melalui fasa tersebut apabila sudah meningkat usia tidak kira sama ada penyanyi antarabangsa. Dalam pada itu, Ifa turut meminta guru vokal itu tidak membandingkan nyanyiannya dengan penyanyi muda kerana tiada kemampuan untuk melawan.

"Semua artis akan lalui fasa ni bila dia orang dah berumur baik Hollywood, Kollywood atau Greenwood.  Semua yang dulu suara high pitch tidak akan dapat macam suara 20-30 tahun yang lalu. So respect la sikit kami yang tua ni," ujarnya lagi.

Klik untuk gambar besar

Enggan berdiam diri, Shaffiq tampil memberikan perjelasan sebab mengkritik nyanyian Ifa. Kata guru vokal itu, tujuannya memuat naik video reaksi itu bukanlah untuk memperlekehkan nyanyian Ifa, sebaliknya bertujuan mendidik orang ramai cara nyanyian yang betul.

"Sejujurnya, mula-mula saya tidak mahu memberi komen nyanyian Ifa Raziah kerana sudah mengenali perwatakannya macam mana. Walaupun mungkin memberikan komen yang baik, saya bimbang sekiranya ada pihak yang memutar belitkan komen saya.

"Namun, saya memikirkan kembali tujuan utama adalah untuk mendidik orang ramai. Jadi, saya memilih peserta yang membuat kesalahan nyanyian supaya boleh diberi teguran. Sekiranya penyanyi tersebut ingin mengambil perhatian setiap teguran yang dibuat, terpulang kepada mereka. Itu sahaja tujuan saya," tuturnya.

Baru-baru ini, menerusi Instagram Shaffiq memuat naik video teaser komen reaksinya terhadap persembahan Ifa Raziah yang dikatakan sumbang dan terganggu kerana tangisan di atas pentas. Komen Shaffiq itu menimbulkan rasa kurang senang Ifa yang kemudiannya tampil membidas kenyataan guru vokal itu.

Bengang nyanyian dikritik, Ifa mempersoalkan kredibiliti Shaffiq dan memberitahu perubahan suara itu merupakan perkara biasa terutamanya untuk penyanyi yang semakin meningkat usia.

Sementara itu, Shaffiq berasakan Ifa berkemungkinan tidak menonton keseluruhan video reaksi itu yang mana dia turut memuji nyanyian pelantun lagu 'Ser Ser Ser' itu.

"Ifa mungkin hanya menonton video teaser yang dikongsi di Instagram tanpa menonton video penuh di YouTube. Untuk video teaser, sudah tentu saya akan memberi penekanan pada bahagian yang salah. Jika korang menonton video penuh, saya ada memuji nyanyiannya juga.

"Saya juga tidak mengambil hati terhadap komen yang ditinggalkan oleh Ifa Raziah di Instagram. Saya sedar saya masih baharu dalam industri tetapi sebagai seorang guru vokal, saya tetap akan menjalankan tanggungjawab untuk mendidik orang ramai," ujarnya.

Untuk makluman, Shaffiq merupakan guru vokal kepada penyanyi terkenal termasuklah Naim Daniel, Wany Hasrita, Nabila Razali dan Sissy Imann. Sebelum ini, dia juga sering memberikan komen dalam program nyanyian lain seperti Gegar Vaganza, Big Stage dan Anugerah Juara Lagu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - WAJAH 'MUHAMAD HEIDY NUFAEL', ANAK HAZIQ HOT FM

Setelah genap usia tujuh hari semalam, penyampai radio Hot FM, Haziq Hussni, 27, dan isterinya, Ayunda Putri Mekarsari telah mendedahkan wajah serta nama anak sulung mereka.

Kata Haziq, beliau memilih nama 'Muhamad Heidy Nufael' untuk anak lelakinya selepas berbincang dengan isteri.

Haziq turut berkongsi pemilihan nama indah terbabit bersama pengikutnya di laman sosial Instagram beliau.

"Pemilihan nama anak sulung itu dibuat atas perbincangan bersama-sama dengan isteri. Malah, saya juga berjanji untuk berkongsi nama anak sulung kami bersama pengikut Instagram saya selepas tujuh hari usianya.

Klik untuk gambar besar

"Kami berdua bersetuju untuk menamakan anak kami Heidy Nufael kerana nama datuk saya juga bermula dengan huruf H, iaitu Hassan. Oleh itu, saya berhasrat untuk meneruskan simbolik huruf H bagi anak saya. Muhamad Heidy Nufael.

"Diharap anak lelaki kami membesar mengikut kebaikan di sebalik maksud nama yang dipilih. Kami turut mempertimbangkan beberapa nama lain, namun akhirnya mencapai kata sepakat memilih nama Muhamad Heidy Nufael," kata.

Haziq mendirikan rumah tangga bersama Putri yang juga wanita kelahiran Medan, Indonesia, pada 15 Julai tahun lalu.

Selain itu, pengacara program Nasi Lemak Kopi O (NLKO) itu juga berazam mahu memberikan lebih tumpuan kepada isteri dan anaknya biarpun jadual hariannya sarat dengan pelbagai komitmen.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


TUNAI UMRAH - UQASHA DEDAH SINDIRAN IBU BUKA HATINYA

"Mama menempelak saya, mengapa boleh mengumpul duit untuk ke London, Australia dan sebagainya tetapi tidak mahu jejakkan kaki ke Mekah sedangkan saya masih muda serta berkemampuan.

"Malah Nelydia juga memaksa saya mengambil cuti awal daripada jadual penggambaran sambil memberitahu, inilah masanya untuk menghabiskan masa dengan keluarga sambil beribadat bersama-sama.

"Lagipun umrah cuma dua minggu, jadi saya turutkan sahaja permintaan mereka," ujar pelakon Uqasha Senrose yang mendedahkan yang beliau bakal mengerjakan umrah bersama ahli keluarganya pada hujung Disember 2018 ini dan berkongsi cerita bagaimana beliau terbuka hati untuk ke tanah suci Mekah.

Uqasha berkata sindiran dari ibunya membuka hati beliau untuk mengerjakan umrah selepas lebih setahun menolak pujukan ibunya untuk pergi ke sana atas alasan sibuk bekerja dan jadual yang padat.

Klik untuk gambar besar

"Mama menempelak saya, mengapa boleh mengumpul duit untuk ke London, Australia dan sebagainya tetapi tidak mahu jejakkan kaki ke Mekah sedangkan saya masih muda serta berkemampuan”

"Malah Nelydia juga memaksa saya mengambil cuti awal daripada jadual penggambaran sambil memberitahu, inilah masanya untuk menghabiskan masa dengan keluarga sambil beribadat bersama-sama. Lagipun umrah cuma dua minggu, jadi saya turutkan sahaja permintaan mereka," katanya.

Pelakon tersebut menambah yang beliau enggan befikir banyak tentang tanggapan ramai yang mengatakan selebriti pulang dari mengerjakan umrah perlu berubah terutamanya dari segi pemakaian.

"Saya tidak mahu berubah kerana takutkan pandangan orang. Saya pernah lakukannya sekali (berhijab) dan akhirnya, ia tidak berpanjangan. Jadi, berilah peluang kepada saya untuk beribadah dengan tenang dan doakan sahaja yang baik-baik," tambahnya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN - JACLYN VICTOR TIMANG 'BABY BOY'

Pada Isnin lalu, Jaclyn Victor telah selamat melahirkan seorang anak lelaki seberat 3.48 kilogram.

Berita gembira tersebut disampaikan oleh Jaclyn menerusi laman IGnya dan rata-rata peminatnya turut sama berkongsi perasaan gembira.

"Saya dan suami sangat gembira untuk mengumumkan kelahirannya. Saya dan bayi dalam keadaan sihat. Terima kasih atas ucapan dan doa semua untuk bayi kami. Bayi kami selamat dilahirkan pada 24 Ogos lalu dengan berat 3.48 kilogram namun masih memikirkan nama sesuai untuknya," ujar Jaclyn dipetik sebagai berkata.

Tahniah kami ucapkan buat Jaclyn dan suaminya, Shawn Rivera.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ZALEHA HAMID KINI TERLANTAR UZUR, MINUM MELALUI TIUB

Selepas diserang penyakit angin ahmar pada pertengahan Disember lalu, penyanyi veteran, Zaleha Hamid, 65, kini uzur dan hanya terlantar. Kemunculannya dalam program realiti, Gegar Vaganza (GV) musim keenam (GV6) pada 22 Disember lalu adalah kali terakhir penyanyi yang pernah mendapat jolokan Ratu Dangdut itu berjalan, bertutur dan berseloroh.

Penyanyi lagu 'Dangdut Reggae' itu kini difahamkan semakin kurus dan wajahnya senget sebelah kanan hingga pertuturannya menjadi pelat. Mankala, kaki dan tangan kanannya pula kejang dan tidak bergerak. Wanita kelahiran Sungai Pinang, Pulau Pinang yang lebih lima dekad bergelar penghibur itu tidak mampu menjamah makanan, sebaliknya hanya diberikan susu melalui tiub.

Suaminya, Ungku Sulaiman Ungku Aziz, 55, berkata, keadaan isterinya semakin uzur apabila tidak boleh menjamah makanan sejak diserang penyakit angin ahmar kira-kira dua bulan lalu. Katanya, isterinya baru saja keluar hospital selepas lebih sebulan menerima rawatan dan terapi.

"Mama hanya diberikan minum susu melalui tiub. Buang air pun guna tiub. Saya pernah menyuapkan bubur, tetapi asyik tersedak-sedak. Air meleleh apabila diberikan minum menggunakan straw. Saya dinasihatkan doktor memberikan Mama susu rendah kalsium, tekaknya seperti tidak boleh menerima makanan," jelasnya yang kini tinggal di Skudai, Johor Bahru.

Ungku Sulaiman berkata, dia sudah melihat perubahan isteri pada hari kemunculannya dalam program GV6: "Mama merungut, kakinya lenguh apabila berjalan laju. Saya suruh berjalan perlahan-lahan. Ketika sedang bersolek, saya lihat kepalanya asyik senget ke sebelah kanan, tetapi Alhamdulillah, tiada reaksi seperti nak terkena serang angin ahmar. Perubahan ketara apabila bergurau atas pentas bersama pengacara, Nabil Ahmad. Gerak tubuh dan pertuturan seperti ada lain sikit," tuturnya.

Ungku Sulaiman berkata, tiada lagi wakil persatuan yang menziarahi isterinya serang terkena serangan angin ahmar: "Saya mengharapkan persatuan dapat menghulurkan sumbangan meringankan bebanan kami. Ubatan, pampers dan susu memerlukan perbelanjaan tinggi, tetapi kami kurang berkemampuan. Sejujurnya, kami anak beranak hidup seadanya, pendapatan saya pula tidak seberapa," katanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALL TOGETHER NOW MALAYSIA - POLIS TIDAK BUKA KERTAS SIASATAN KERANA RAKAMAN LAMA

"Tiada sebarang tindakan akan diambil oleh pihak polis kerana program berkenaan dirakam sewaktu Perintah Kawalan Pergerakan Pemulihan (PKPP) sedang dikuatkuasakan dan bukannya sewaktu PKP 3.0 seperti yang didakwa oleh orang ramai.

"Rakaman sewaktu tempoh PKPP itu difahamkan telah mendapat kebenaran daripada pihak Majlis Keselamatan Negara (MKN) jadi untuk sebarang perkembangan boleh rujuk dengan mereka," jelas Ketua Polis Daerah Putrajaya, Asisten Komisioner Mohd. Fadzil Ali yang memaklumkan, setelah semakan dibuat, pihaknya mendapati rakaman program realiti All Together Now Malaysia telah dibuat sebelum arahan PKP 3.0 dikuatkuasakan.

Maka dari itu, tiada kertas siasatan dibuka oleh pihak polis susulan dakwaan tidak mematuhi prosedur operasi standard (SOP) Perintah Kawalan Pergerakan (PKP) oleh selebriti yang terlibat dalam rakaman program tersebut yang tular baru-baru ini.

Klik untuk gambar besar

Baru sahaja ditayangkan, namun program All Together Now Malaysia telah menerima kritikan ramai ekoran dakwaan tidak mematuhi prosedur operasi standard (SOP) yang ditetapkan kerajaan.

Program ini mula menjadi bualan ramai di laman media sosial selepas netizen mempersoalkan jumlah juri yang menyertai prgram tersebut selain kesemuanya yang dilihat tidak mengenakan pelitup muka sepanjang program itu berlangsung.

Malah kecaman yang masih berterusan itu membuatkan pihak Astro memilih untuk menangguhkan sementara tayangan buat sementara waktu bagi memberi laluan kepada siasatan pelanggaran SOP selesai dijalankan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ANAK NORA DANISH & NEDIM NAZRI DAH BOLEH HAFAL SIFIR DI USIA 2 TAHUN

Bagi setiap ibu bapa pastinya mahukan yang terbaik untuk anak-anak mereka. Melihat anak-anak membesar dengan baik dan bijak sudah tentu ianya menggembirakan hati ibu bapa. Ibu bapa mana yang tidak gembira apabila melihat anak mereka sudah menunjukkan ciri-ciri seorang anak yang pintar, apatah lagi pada usia yang masih muda.

Perasaan itulah yang dapat digambarkan oleh pasangan Nedim Nazri dan Nora Danish apabila anak mereka, Mohamed Neqayl atau Ney Ney sudah boleh menghafal sifir melalui perkongsian video di laman Instagram masing-masing yang memaparkan telatah comel Ney Ney apabila disoal soalan mengira.

Menerusi perkongsian tersebut, Nora dan suaminya meluahkan rasa syukur dan gembira dikurniakan anak yang bijak. Pasangan ini gembira anak mereka yang baru berusia 2 tahun lima bulan itu sudah pandai mengira.

Klik untuk gambar besar

"Syukur Alhamdulillah Ya Allah for blessing NeNo with this little Neqayl ❤. He learnt it all by himself 😍. #nnmysonmylifemygift #neqaylnanedim☀ #mathematics #2years5monthsold," tulis Nedim. - "Kenapa pandai sangat anak mommy & daddy ni...... 💙 #mohamedneqaylnedim™ #cintahatineno," tulis Nora pula di Instagram miliknya.

Diruangan komen, rata-rata rakan artis dan peminat memuji kebijaksanaan Neqayl, apatah lagi usianya belum lagi menginjak ke tiga tahun. Malah, ramai yang mengagumi anak pasangan itu yang masih kecil lagi sudah bijak.

Untuk makluman, Nora dan Nedim melangsungkan perkahwinan pada 30 Mac 2017 dan dikurniakan anak lelaki, Mohamed Neqayl Nedim pada 21 Februari 2018.

www.myartis.com / Sumber & foto: Rotikaya, Astro Gempak, Instagram Nedim Nazri & Nora Danish

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA MENINGGAL DUNIA - KHADIJAH IBRAHIM AKUI SUDAH 'MASAK'

Penyanyi legenda, Datuk Khadijah Ibrahim telah didakwa meninggal dunia selepas tular sebuah artikel yang memaklumkan bahawa Khadijah kembali ke rahmatullah pada jam 4.30 petang semalam di Wad Nefrologi, Hospital Kuala Lumpur akibat komplikasi buah pinggang.

Khadijah atau mesra disapa ibu Khaty ketika ditanya berhubung perkara ini mengakui sudah 'masak' dengan berita sedemikian. Khadijah berkata, dia tidak berkecil hati dengan berita sebegitu, namun kasihan terhadap ahli keluarganya yang terkejut dan tidak henti-henti menghubunginya sejak pagi, hari ini.

Individu yang sebenarnya meninggal dunia petang semalam ialah balu kepada bekas Presiden Pas, Allahyarham Datuk Fadzil Noor iaitu Datin Khatijah Ibrahim yang kebetulan memiliki nama sama.

"Alhamdulillah. Saya sihat dan baik-baik saja. Perkara sebegini sudah biasa terjadi sebab kadang-kadang sesetengah orang tak fikir mengenai perasaan kita dan menulisnya tanpa usul periksa.

Klik untuk gambar besar

"Saya tak berkecil hati pun cuma saya kasihan dengan ahli keluarga terutama di Singapura yang tidak henti menghubungi saya pagi tadi. Ada yang menangis-nangis menelefon saya selain terkejut kerana mereka baru bercakap dengan saya malam semalam," katanya.

Menurut Khadijah, dia enggan mengambil pusing dengan berita tidak benar itu sebaliknya bersyukur apabila ramai pihak mengambil berat dengan dirinya.

"Saya pun tak faham apa yang mereka rasa ketika menulis berita sebegini. Namun, saya bersyukur dikelilingi keluarga dan peminat yang sentiasa mengambil berat dan saling menyayangi. Alhamdulillah saya juga bersyukur ke hadrat Ilahi kerana masih diberikan kesihatan yang baik. Tiada apa yang perlu dibimbangkan," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERGELAR JUARA JOHAROCKSTAR - AMY SECARA RASMI JADI PELAJAR AF2016

Dengan bergelar juara di program pencarian bakat JoHaRockstar, anak didik kumpulan Estranged, Amy atau nama sebenarnya Zahrul Hilmi Badrul Hisam, 23, secara rasminya merupakan pelajar baru AF2016 yang akan diperkenalkan menerusi konsert AF minggu ketiga yang berlangsung malam nanti.

Amy yang menyampaikan lagu 'Tetap Dalam Jiwa' nyanyian asal Isyana Sarasvati pada konsert akhir program tersebut telah menewaskan empat peserta lain iaitu Fazila (Junior Kristal), Acap (Junior Hyperact), Mastura (Junior Khalifah) dan Phillies (Junior Projector Band).

Mengulas mengenai kemenangannya, Amy berkata dia tidak sabar untuk menjalani sesi pembelajaran di Akademi Fantasia.

"Minat dan bakat muzik saya bermula sejak berumur 12 tahun lagi. Sehingga kini saya berusaha mencari platform terbaik untuk memperkembangkan bakat saya.

"Saya yakin bakat saya dalam bidang muzik dapat diasah dengan cemerlang di Akademi Fantasia lebih-lebih lagi dengan bantuan tenaga pengajar yang profesional.

"Sudah pasti saya akan dapat tahu dan terima lebih banyak ilmu berbanding sebelum ini di mana saya hanya belajar sendiri," ujarnya dipetik sebagai berkata.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Dalam pada itu Amy juga berterima kasih kepada Estranged kerana tidak jemu membantunya sehingga bergelar juara.

"Waktu final memang saya kena bersedia dari segi mental dan fizikal. Semua perkara diambil kira termasuklah mutu suara dan juga persembahan. Pengalaman saya sebagai seorang busker yang aktif di Kota Kinabalu sedikit sebanyak membantu saya menyiapkan diri ke pentas final.

"Terima kasih saya ucapkan kepada Estranged atas nasihat dan tips-tips yang diberikan kepada saya. Secara jujurnya perkara itu amat membantu dan segala ajaran yang diberikan oleh Estranged saya ambil dan ingat sampai bila-bila," katanya yang membawa pulang wang tunai berjumlah RM5,000.

Sumber: Astro Gempak
Foto: ERA FM IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MASUK HOSPITAL - AZIRA SHAFINAZ ALAMI DEMAM PANAS, SUKAR BERNAFAS

Penyanyi kumpulan Defam dan juga pelakon, Azira Shafinaz yang baru-baru ini menjadi artis jemputan untuk rancangan 'Sepahtu Reunion Live 2020' itu telah dimasukkan ke sebuah hospital swasta pada Sabtu lalu. Ketika dihubungi, Azira menyatakan dia mengalami demam panas sehinggakan sukar untuk bernafas.

"Masa makan tengah hari, saya dah rasa sesak nafas lalu terus ke klinik. Lepas tu saya balik dan terus tidur. Masa tengah tidur tu sekali lagi terjadi dan memang terus pergi ke hospital. Doktor cakap saya alami demam panas yang tinggi sampaikan suhu badan mencecah 39.7 celcius selain disyaki ada penyakit bronchitis (batuk tanpa kahak)," katanya.

Dalam pada itu, anggota kumpulan De Fam ini turut berkongsi keadaannya di Instagram (IG) miliknya: ""Gelak banyak sangat kat sepahtu, terus masuk hospital  Anyways, Thank you so much for all ur thoughtful wishes. Alhamdullilah I'm still recovering. Just need to get some rest now, and so sorry I couldn't reply everyone's dm, but I do appreciate all ur concern. Doakan azira ya," tulisnya.

Klik untuk gambar besar

www.myartis.com / Sumber & foto: Astro Gempak & Instagram Azira Shafinaz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDA KINI DAH ADA PA BARU - PILIH INFLUENCER KACAK, BAYAR GAJI RM10,000 SEBULAN

Sebelum ini, jutawan kosmetik Datuk Seri Vida memaklumkan yang dia sedang mencari lelaki kacak bagi mengisi kekosongan jawatan pembantu peribadi.

Terkini, Vida mendedahkan dia telah menemui pembantu peribadi 'idamannya' dikenali sebagai Qushayry atau Abang Qu yang merupakan seorang influencer.

Menerusi satu perkongsian di laman Instagram, Vida berkata pemuda itu seorang yang pemalu jika dibandingkan dengan dirinya yang happy go lucky. Menurut Vida, ramai yang menghantar resume untuk menjadi pembantu peribadi barunya dan calon-calon semuanya hebat-hebat belaka.

"Bismillah, PA baru saya (Abang Qu). Buat yang baru ikuti saya, dah lama saya cari PA untuk bantu saya. Ramai yang hantar resume. MasyaAllah... semua hebat hebat..

Klik untuk gambar besar

"PA baru saya ni @abgqu1 pemalu sikit orangnya. Saya pula jenis yang Happy sokmo haha. Ntah tak tahu macam mana nanti. Doakan ye, semoga kemasukan dia memberi barokah.

"Rezeki semua rahsia Tuhan, tak tercepat tak terlambat. Mana la tahu yang komen di positif positif di posting ini dapat Rezeki (Hadiah) dari saya? Tiber haha. InsyaAllah doakan tau perniagaan QuPuteh saya berikan manfaat kpd semua orang.

"Kehadapan PA baru saya Abang Qu, kerja baik baik, dikasihi team QuPuteh .🍅🍅 Teruskan semangat untuk sama sama kami memberi manfaat kepada semua. Aaminn," tulisnya.

Sementara itu, pemuda itu turut memuat naik perkongsian di Instagram meminta orang ramai mendoakan agar perjalanannya di Empayar DSV dipermudahkan dan baik-baik sahaja.

"Ramai dm qush tanya; benar ke? Betul ke "tu Qush"? Srslaaa. Qush tersenyum dan angguk kepala sedikit sbg tanda, iyaa itu Qush lah. Rezeki bukan sekadar wang ringgit, rezeki hadir dalam pelbagai keadaan.

"Dikelilingi orang baik satu rezeki, ada kerja yang bagus pun juga satu rezeki. Qush tak minta banyak, doakan semoga perjalanan ini diberkati dan disenangi oleh semua. Aaminnkan untuk Qush pun dah cukup 🤍," katanya.

Terdahulu, usahawan sensasi Iqbal Zulkefli merupakan PA kepada Vida. Malah, mereka juga merancang untuk mendirikan rumah tangga namun hasrat mereka itu tidak kesampaian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBULAN MENDUDA - ALHA ALFA DEDAH DILAMAR & DITAWAR KAHWIN TANPA HANTARAN, MAJLIS

"Selepas saya umumkan sudah bercerai dengan isteri, saya bukan sahaja dihujani mesej kecaman netizen, malah sampai sekarang saya turut menerima mesej lamaran daripada individu tidak dikenali. Ada yang menyatakan hasrat ingin saya menjadi suami mereka dan sanggup susah senang bersama...

"Lebih mencuit hati apabila ada makcik dan pakcik yang tawarkan saya berkahwin dengan anak mereka tanpa wang hantaran dan tidak perlu diadakan sebarang majlis. Sejujurnya, untuk cari pengganti belum terfikir lagi buat masa ini... kalau sekadar kenal-kenal untuk berkawan itu bolehlah!

"Bukan mudah untuk cari teman hidup, bekas isteri dulu pun lima tahun kami berkawan sebelum berkahwin," tutur jurusolek terkenal, Datuk Alha Alfa yang mendedahkan dia menerima pelbagai mesej daripada individu tidak dikenali yang menyatakan hasrat menjadikannya sebagai suami setelah hampir sebulan memegang status duda.

Cerita Alha, ada juga ibu bapa yang ingin menjadikannya menantu tanpa perlu mengeluarkan belanja hantaran yang tinggi. Pada 22 Mac lalu, industri hiburan kecoh apabila Alha mendedahkan mahligai perkahwinan yang dibina bersama isteri, Noor Azlin Ismail hanya bertahan selama enam bulan.

Klik untuk gamabr besar

Alha memberitahu perbezaan usia dan faktor kerjaya menjadi punca keretakan rumah tangga mereka. Berita mengejutkan itu menjadi perbualan hangat masyarakat dan Instagram miliknya dibanjiri dengan pelbagai komen netizen.

Selepas tular kisah penceraiannya itu, Alha berkata dia mengurungkan diri dan mengambil keputusan untuk tidak membaca komen yang ditinggalkan netizen di laman sosial: "Selepas saya buat pengumuman itu, saya dikecam teruk netizen, saya akui menangis sendirian dalam bilik... mujurlah ada kakak yang datang menemani!

"Bagaimanapun, masih ada kawan-kawan termasuklah rakan artis yang beri semangat dan minta saya kuatkan diri berdepan ujian ini sampaikan saya tak sangka orang yang saya tak pernah kenal pun beri sokongan.

"Sekarang ini keadaan semakin baik dan saya dah boleh melalui kehidupan dengan lebih tenang. Saya percaya setiap apa yang berlaku ada hikmahnya dan Allah lebih tahu disebalik apa yang terjadi," ujarnya.

Bercakap mengenai aktiviti sepanjang tempoh Perintah Kawalan Pergerakan (PKP) ini, Alha berkata dia menghabiskan masa di rumah dan merangka perancangan perniagaan akan datang: "Saya ni memang jenis tak boleh duduk diam, jadi mulalah memasak sikit-sikit, buat biskut dan perkuatkan lagi perniagaan produk kecantikan secara dalam talian.

"Ikutkan bulan ini memang job mekap penuh tapi semuanya terpaksa ditangguh... jadi apabila PKP ini berakhir, jadual saya memang dah penuh dengan majlis perkahwinan mereka yang ditunda itu. Alhamdulillah, walaupun outlet ditutup, namun permintaan produk sepanjang tempoh ini memberansangkan dan masih baik... terima kasih atas sokongan semua pelanggan," katanya.

www.myartis.com / Sumber: mStar & Instagram Alha Alfa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JALANI PENGGAMBARAN DI SCOTLAND - HASNUL RAHMAT NEGATIF COVID-19

Pelakon Hasnul Rahmat yang menjalani penggambaran drama 'Demi' di Scotland, mengesahkan keputusan ujian saringan Covid-19 yang dijalaninya adalah negatif. Hasnul berkata, sebaik mendapati dirinya bebas wabak itu, dia hanya berkurung di rumah seperti diarah.

"Saya baik... Alhamdulillah, keputusan negatif. Saya hanya duduk di rumah sehingga tamat tempoh kuarantin iaitu esok seperti tertera dalam surat dikeluarkan Kementerian Kesihatan Malaysia (KKM)," jelasnya.

Bulan lalu, Hasnul atau nama penuh, Hasnul Rahmat Mustafa menyertai kru produksi drama rantaian Demi yang menjalani penggambaran di Inverness, Scotland. Sekembali ke Malaysia, pengarah drama terbabit, Rahila Ali dan tiga pelakon iaitu Puteri Aishah, Ashraf Muslim dan Puteri Rayyana Rayqa, disahkan positif COVID-19.

Individu lain dalam rombongan yang turut dijangkiti COVID-19 adalah ibu Rayqa dikenali sebagai Syira, penolong pengarah; jurukamera serta kakitangan bahagian pakaian dan solekan. Mereka kembali ke Malaysia pada 31 Mac lalu.

Mengulas keadaan menimpa teman pelakon dan kru drama berkenaan, Hasnul hanya mampu mendoakan mereka segera sembuh: "Saya tiada hak untuk bercakap mengenai orang lain. Sebaliknya, saya hanya boleh berdoa pada kawan-kawan yang dijangkiti wabak itu supaya cepat sembuh dan boleh keluar dari hospital segera," ujarnya.

Walaupun terpaksa berkurung di rumah selama dua minggu, Hasnul berkata, ia bukanlah masalah besar buatnya: "Jika tiada penggambaran, saya jarang keluar rumah. Saya sudah biasa dan selesa dengan keadaan ini. Walaupun bersendirian, kita masih boleh bersama-sama dengan penuh rasa cinta dan membuat kebaikan," katanya yang sentiasa bersikap positif.

www.myartis.com / Sumber & foto: Berita Harian & Instagram Hasnul Rahmat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK KISAH JADI ANDARTU - DINA NADZIR INGIN FOKUS PADA KERJAYA

Meskipun usianya mencecah 32 tahun., penyanyi dan penyampai radio Era FM, Dina Nadzir atau nama sebenarnya, Faradina Mohd Nadzir mengakui masih belum terfikir untuk mencari lelaki sebagai teman hidup.

Kata Dina, banyak lagi komitmen yang perlu diselesaikan pada tahun ini seperti menghasilkan lagu baru, komitmen kerja dan sebagainya.

Klik untuk gambar besar

"Bukan tidak ada langsung, tetapi sepanjang lapan tahun adalah saya berkenalan. Paling lama kami 'dating' pun dalam tempoh dua minggu saja. Untuk cari lelaki yang faham dengan kerjaya saya susah sebenarnya.

"Apa pun, saya tidak rasa risau kerana saya ramai juga berkawan di kalangan anak dara tua. Mereka nampak selesa dan tidak nampak ia seperti perlu dirunsingkan. Saya pun ada anak saudara yang ramai to be with me. Jadi itu bukan masalah.

"Mak ada juga tanya sebab risau," akui penyanyi 'Wanita Besi' apabila ditanya mengenai apakah reaksi ibunya mengenai soal kahwin.

Sumber: Media Hiburan

Foto: Dina Nadzir IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DR HAFIZ ZAINAL SAMBUNG CUTI LEBIH PANJANG, INGIN FOKUS LEBIH SERIUS MENYANYI

Peserta Big Stage 2020 (BS2020), Dr Hafiz Zainal tetap optimis untuk mengembangkan karier nyanyiannya walaupun pembabitannya dalam program realiti terbabit tidak berjaya mara ke peringkat akhir.

Hafiz berkata, dia mengakui ada terbit rasa kecewa apabila penyertaannya terhenti pada peringkat suku akhir, tapi dia enggan bersedih sebaliknya melihat dari sudut positif.

Nama Hafiz sebelum ini menjadi sebutan apabila hanya diberi dua daripada 100 markah oleh juri program berkenaan, Ajai pada konsert minggu pertama.

Hafiz yang juga doktor gigi sebelum ini pernah memberitahu dia mengambil cuti tiga bulan bagi memberikan tumpuan kepada program berkenaan.

Klik untuk gambar besar

Namun, sebaik melangkah keluar dari program itu, dia memaklumkan bakal menyambung cuti lebih panjang kerana ingin memberikan fokus lebih serius kepada bidang nyanyian.

"Insya-Allah saya akan masuk studio untuk proses rakaman tidak lama lagi. Bagi memberi fokus kepada single terbaharu, saya akan menyambung lagi cuti sebagai doktor gigi.

"Single terakhir saya menemui pendengar pada tahun lalu. Jadi, sementara orang masih mengenali saya selepas menyertai Big Stage, saya ingin menggunakan kesempatan itu untuk melahirkan single terbaharu.

"Memang tidak saya nafikan sebelum ini ramai tidak tahu saya pernah memiliki beberapa single, tetapi kurang mendapat sambutan. Jadi, memandangkan nama saya mula dikenali selepas penyertaan dalam Big Stage, saya tidak mahu melepaskan peluang," katanya.

Menurut Hafiz, bagi memberi sepenuh tumpuan kepada bidang nyanyian, dia berhasrat tidak menyambung kontrak di klinik gigi yang tamat pada November ini. Bukan ingin melupakan kerjaya berkenaan, sebaliknya Hafiz merancang membuka kliniknya sendiri tahun depan.

"Insya-Allah, saya merancang memiliki klinik sendiri tahun depan. Sebenarnya tempat kerja sekarang masih menawarkan untuk menyambung kontrak saya, tetapi demi mengelak timbulnya masalah di kemudian hari, saya buat keputusan tidak menyambung kontrak.

"Mudah kata tidak mahu menyusahkan mana-mana pihak. Sementara menanti klinik sendiri direalisasikan tahun depan, saya ingin memberikan fokus sepenuhnya pada nyanyian.

Selain ingin memberikan tumpuan kepada pembikinan lagu terbaharu, saya juga ingin pastikan promosi single terbaharu kali ini dilakukan dengan bersungguh-sungguh. Bagaimanapun, saya tidak akan meninggalkan kerjaya sebagai doktor kerana ia minat saya sejak dulu," katanya.

Hafiz mengakui penyertaan dalam Big Stage mengubah laluan kerjaya seninya dan kini ramai sudah mula kenali: "Alhamdulillah selepas penyertaan dalam Big Stage, saya sudah mula nampak yang orang tidak lagi mengaitkan saya sebagai doktor. Sebaliknya mereka mula mengenali saya sebagai penyanyi

"Walaupun tersingkir, saya bersyukur kerana ramai mempertikaikan penyingkiran saya. Pada mereka, saya tidak sepatutnya tersingkir pada malam itu. Daripada respon netizen di Twitter, ramai yang suka dengan persembahan saya dan tidak berpuas hati dengan keputusan malam itu.

"Ia satu kepuasan buat saya apabila persembahan terakhir memberikan impak kepada penonton. Itu membuktikan saya mempunyai sesuatu untuk diberikan kepada masyarakat. Belum tentu jika saya melangkah ke peringkat akhir, saya mampu meninggalkan impak sebegitu kepada peminat," katanya.

www.myartis.com / Sumber & foto: Harian Metro & Instagram Dr Hafiz Zainal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAPUR TERBAKAR - FARHAN AF4 BERSYUKUR BOMBA CEPAT DATANG

"Saya baru pulang ke rumah dan tidak sampai beberapa minit saya dapati dapur rumah saya terbakar dan api marak dengan besar sekali. Saya tidak tahu apa yang patut dilakukan dan apa yang saya terfikir waktu itu untuk menelefon pihak bomba.

"Nasib baik bomba datang dengan cepat, jika tidak saya pasti api akan merebak sehingga ke rumah sebelah," tutur penyanyi Nur Farhan Azizan yang melalui detik cemas apabila dapur rumahnya terbakar dan api marak dengan besar pada petang Khamis.

Bekas bintang Akademi Fantasia 4 (AF4) itu berkata seluruh ahli keluarganya panik dan tanpa membuang masa Farhan terus menghubungi pihak bomba. Terdahulu, Farhan menerusi akaun Instagram miliknya bersyukur kerana pihak bomba segera memadamkan api di dapur rumahnya.

Menurut Farhan punca kebakaran adalah daripada hos gas yang bocor ketika ibunya sedang memasak di dapur: "Bomba memberitahu kebakaran itu berpunca daripada hos gas kami yang bocor.

"Saya bersyukur kerana ibu dan seluruh ahli keluarga saya selamat. Saya ingin mengucapkan ribuan terima kasih kepada ahli bomba yang bertungkus lumus memadamkan api di rumah kami semalam," kata Farhan lagi yang kini sedang sibuk dengan perniagaan khidmat hidangan makanan atau pakej catering untuk majlis-majlis keraian.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAIZAL TAHIR ISLAMKAN SAUDARA BARU TERIMA PUJIAN, DIDOAKAN MASUK SYURGA

Penyanyi Faizal Tahir, 44, menerusi laman Instagram miliknya baru-baru ini ada berkongsi video dimana dirinya sedang mengajar seorang jejaka yang ingin memeluk agama Islam dengan kerelaan hatinya tanpa sebarang paksaan mana-mana pihak.

Dalam video tersebut, Faizal yang mengajar pemuda berkenaan melafazkan kalimah Syahadah sebagai syarat menjadi seorang Muslim itu kelihatan tersenyum melihat lelaki itu memilih jalan baharu dalam hidupnya untuk mengamalkan ajaran Islam.

Usaha Faizal membawa saudara baru memeluk agama Islam itu telah mendapat pujian ramai termasuk rakan artis. Menerusi ruangan komen dalam video yang dimuat naik, rata-rata meluahkan rasa syukur dan berbangga dengan salah satu kerja amal dilakukan oleh penyanyi lagu 'Gemuruh' itu.

Klik untuk gambar besar

"Masya-Allah. Syurgalah tempatmu adik," kata penyanyi popular, Anuar Zain mengenai usaha rakannya itu yang membantu mengislamkan seorang mualaf untuk mengucap dua kalimah syahadah.

"Alhamdulillah.. seronok tengok usaha sahabat," tulis pelakon Ashraf Muslim." - "Allahuakbar," ucap pelakon Catriona Ross.

"Alhamdulillah, seronok tengok usaha sahabat." - "Tahniah Faizal. Bangga dengan kamu. Semoga Allah merahmati kamu dan keluarga." - "Tak boleh bayangkan bagaimana perasaan Faizal, semoga menjadi asbab masuk syurga," antara komen-komen pengguna laman sosial.

Faizal bagaimanapun tidak menjelaskan secara terperinci mengenai individu tersebut, sebaliknya hanya berkongsi sepotong ayat Surah An-Nasr buat tatapan umum, dimana ia menceritakan tentang pertolongan Allah.

"Apabila datang pertolongan Allah dan kemenangan. Dan engkau melihat manusia masuk dalam agama Allah beramai-ramai. Maka ucapkanlah tasbih dengan memuji Tuhanmu dan mintalah ampun kepada-Nya, sesungguhnya Dia amat menerima taubat. Surah An-Nasr (The Help)," tulisnya.

Pada September tahun lalu, Faizal pernah mengislamkan seorang warganegara New Zealand di Cameron Highlands bersama pasukan Hidayah Centre Foundation.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MEDIA PRIMA DIGITAL PERKENAL 'TV EVERYWHERE'

Petaling Jaya, 15 Januari 2013 – Penyiar media atas talian di Malaysia, Tonton terus melangkah ke hadapan apabila mewujudkan pula siaran ‘TV EVERYWHERE’. Pengguna internet kini mempunyai akses tontonan lebih banyak untuk menonton siaran langsung televisyen di bawah Media Prima Berhad dan RT Global di seluruh dunia.

Lima saluran yang diwujudkan itu ialah TV3, ntv7, 8TV, TV9 dan saluran berita RT Global yang menawarkan hiburan dan informasi lengkap kepada pelayar di Malaysia secara percuma. Kesemua saluran ini boleh ditonton secara langsung selama 24 jam sehari menerusi komputer, telefon pintar dan tablet (Android 2.3 dan ke atas) dan Iphone (iOS 4 dan ke atas) di www.tonton.com.my/livetv.

Klik untuk imej besar...

“Tonton berazam untuk terus komited dalam menawarkan siaran genre tempatan dan antarabangsa terbaik menerusi pengenalan ‘TV EVERYWHERE’ yang boleh ditonton di mana-mana sahaja. Kami juga menjangkakan peningkatan aktif jumlah lawatan di portal Tonton menerusi tawaran percuma ini," ujar Lam Swee Kim, selaku Pengurus Besar Kumpulan Media Prima Digital dan Pemasaran Bersepadu, Media Prima Berhad.